
Elnöki megnyitó 


a háromszéki egyházkörnek a szervezeti reformjavaslatot tárgyaló rendkivüli 


közgyülésén. 


Tisztelt Egyházköri Közgyülés ! 

Végre eljutottunk ehhez az alkalomhoz, amikor egyházkő- 
rünk tagjai ís közvetlenül megbirálhatják azt a munkát, mit egy 
évek óta tartó, szakadatlan sürgetés érlelt meg az egyházkörök 
bírálatára. 

Ma itt áll előttünk. Véleményükre vár, Joga és kötelessége 
mindenkinek, ki egyházát szereti, annak életében résztvesz és jő- 
vöre is munkálni akar, ítt juttatni érvényre azt az álláspontját, 
mit az ősszesség érdekében jónak, kivánatosnak tart, mire az ösz- 


. szesség kiváncsi, mire talán egyeseknek csak itt lesz alkalma és 
. . végül ami úgy fog szerepelni — a maga közvetett megnyilatko- 
. zása útján —, mint az őssz-unitárius akarat. 


Megtagadnám önmagamat — ezt pedig nem szoktam tenni 
—, ha nem vonnám most is kétségbe annak a hangzatos jelszó- 
nak az állítását, mely alaptörvényünk sürgős módosítását úgy 
igyekszik beállítani, mint általános szükségességet. Ma is azt 
mondom; volt és van ennél sokkal több, sokkal égetőbb meg- 
oldást váró kérdés, ami sokkal inkább a húsunkba vág. Azokhoz 
nem tudunk ekkora érdeklődéssel, ekkora előkészülettel és sok- 
szor — mondhatni — hozzá nem értő lelkesedéssel közeledni, 
Azok megoldására mindig volt és lesz még idő. Első a forma, 
a köpönyeg ; ahhoz idomitjuk majd az élő alakot. 

Az a zűrzavar, mít a világháború — sajnos — befejezetlen 
volta az élő emberi társadalmak közt teremtett: megszülte min- 
denütt a maga torzszülötteit. Érezték és érzik ezt az egyházak ís, 
Egyszerre általánossá vált, hogy a mult felelős mindenért, nem 
pedig a jelen tudatlansága. Évszázadoknak lassu, komoly és kő- 


. rültekintő munkával felállított, szilárd épületei alá bombák kerül- 

tek, hogy kártyavárak épüljenek helyükbe. Az idő máris rácáfolt 
az erőlködésre, Az emberiség kezdi kitörölni szeméből a vakitó 
vörös port. Kezdenek mindenütt józanabbul látni. Mind jobban és 
gyakrabban diadalmaskodik az igazság, hogy: a mult és hagyo- 
mány sokszor erősebb az életnél, a valóságnál. 

Azt hiszem, egyetértünk mindnyájan abban, hogy egy alkot- 
mány-törvény csak akkor jó, csak akkor szolgálja a közérdeket, 
ha egyetemes szükségesség teremtette. A hit hagyományos érzé- 
seiível, a vallás öntudatos áhitatával egy családba foglalt emberi 
társadalom a maga nyugodt pihenőjét csak olyan fa árnyékában 
találja és találhatja meg, melynek gyökerei a mult vésztől és vi- 
hartól megtiport kemény talajába régtől fogva belekapaszkodtak. 
Ne csapdossuk meg ezeket a gyakran vérzivatarokat is kiállott 
gyökereket, nehogy az egész fa reánkzuduljon. Az a véget fogja 
jelenteni. 

Tisztelt Közgyűlés, az egyház nem politikai pártok parla- 
mentje, amely kibirhat máról-holnapra változó, sőt gyakran ellen- 
tétes kormányzati rendszereket és elveket. Az emberi társadalmak 
külső, anyagi életében ezek nem mindig hagynak végzetes vagy 
eltörölhetetlen nyomokat. Megbirálják, megbuknak, elfelejtik. 


Az egyház fogalma ugy áll előttem, mint egy kőből faragott, . 


évszázados márványszobor, melyet az idők rárakódott patinája 
tart melegen. Ha levakarjuk ezt a patinát, csak az anyag élette- 
len hidegsége marad meg. 

Ne értsük félre egymást. Nem akarom megállítani a rohanó 
időt és életet, Az lehetetlen. Tudom, hogy az egyházak hivei: 
élő emberek. Tudom, hogy velük együtt él az egyház. De merem 
állítani, hogy nem azonosak és nem lehetnek azonosak a külső 
és a lelki élet irányító szabályai. Elvi igazságokat soha sem a 
tömeg teremtett, Csak elhívatott, rátermett egyéniségek. Ezeket 
a jelzőket pedig nem egy bizonyos területen lakó emberek, 
banem a köztudat, a közvélemény adja, 

Ha pedig ez így van, akkor nem lehet egy olyan rendszert 
egyszerüen elavultnak mondani, mely a helyi tömegek számará- 
nyán felül és mellett még olyan vezetőket ís akar látni abban 
a legfelsőbb kományzati testületben, kiknek van és lehet önálló 


véleményük is és nincsenek kötve az atyafiság, szomszédság vagy 
ismeretség korteskedő szavaitól, 


detto ge 

Melyik lesz a valódi demokratikus rendszer ? Az-e, hol az 
előre elkészített szavazók voksai vagy pedig az elvek harcának 
sulya fogja eldönteni a vitát? Csak az utóbbi érdekében és csak 
az előbbi bekövetkezése ellen harcoltam és harcolok s hívok 
tetemre minden unitárius embert, kit az egyház egyetemes sorsa 
érdekel. 

Egyházkörünknek ma véleményt kell nyilvánítania. Már 
nem arról, ami annyira megérett. Nem arról, ami már megtör- 
tént, hanem arról: mi legyen ezután. 

Dávid Ferenc hitének követői — sajnos — nem szaporodnak 
olyan arányban, mint azt az ő hitelveinek igazsága és tisztasága 
követelnék, Ez előtt a tény előtt gondolkozás nélkül nem huny- 
hatunk szemet. A tömegeknek is megvolt, megvan és meg ís 
lesz mindig a kifelé ható sulya, ereje. 

Nem lett volna helyes egyházpolitika megakadályozni olyan 
áramlatot, melyet — ha közvetve is — az unitárius hívőknek 
egy nagyobb tömege inditott meg. A józan és pártatlan birálat 
szűrőjén keresztül szabad befolyást kellett és kell engedni ennek 
abban a tudatban, hogy ezzel komoly ellentétek küszöbölődnek 
ki, keserüűségek szünnek meg. 

Számbeli kicsinységünk miatt az egységre fokozott gonddal 
kell tekintenünk, Ugy is érezzük csekély számunknak különösen 
az állami életben megnyilvánuló számtalan hátrányát. Legalább 
magunk tudatosan ne győngítsük ezt a számot. 

Ott voltam és ott voltunk az előkészítő tanácskozásokon 
eleítől végig. Nem ellenség gyanánt, de mindig a békés megol- 
dást kereső és ajánló akarattal. Tisztelettel meghajoltam és meg- 
hajlok minden érv előtt, mely mögött unitárius érdek áll. Elvár- 
ható viszont ugyanez a felfogás a más elveket vallók szószó- 
lóitól "is. 

Kötelességemnek tartom, hogy a legnagyobb elismerés és 
bizalom hangján emlékezzem meg arról a hatalmas szellemi 
munkáról, melyet ebben a fontos ügyben a törvénytervezet elké- 
szítésével Dr. Ferenczy Géza főgondnok ur végzett, Azt könnyü 
most birálni pro és kontra. Állítom azonban, hogy ezt rajta 
kívül senki más, az egész egyetemes egyházban, így és ilyen 
sürgetésre el nem készítette volna. De nemcsak képesített, hanem 
egyedül ő volt hivatott ennek felelősségteljes elvégzésére; Nem- 

csak főgondnoki felelősségteljes állása, hanem az az őszinte, 
komoly, körültekintő, férfias megnyilatkozása adta és adja ennek 
a hatalmas munkának a legnagyobb értéket, melyben nyiltan 
hangsulyozta — közismert népszerüségének kockáztatásával, — 
hogy a közel 15 éve éppen az ő vezetése és elvei alapján Szer- 
vezeti  Törvényünkön éppen a Főtanács és Képviselőtanács 
uj összetétele kérdésében keresztülhajtott ujítás nem hozta meg 
egyetemes egyházunkra azt az eredményt, amit attól várt. Ez 
egy vezető ember komoly és nagyhorderejü nyilatkozata. Ez előtt 
csak tisztelettel lehet és kell meghajolni, Ezért kívánja és ezért 
adja az általa elkészített nagy munka elvi állásfoglalásaiban a 
legnagyobb bizalmat és biztosítékot. Itt az élet által kipróbált 
tények képezik az intézkedések alapját, nem pedig reménybeli 
bizonytalanságok. 

Nekünk az egyház jövőjével játszani nem szabad, Az a 
reform is, mit a tervezet tartalmaz, olyan gyökeres változtatás, 
hogy annak a határain is tulmenni, egyenlő a sötétségbe ugrással, 

Végül még egyet nem szabad elhallgatnom. Erre kötelez 
első sorban az az állás, melyet az Önök bizalmából töltök be, 
Egyházkörünk a kisebb körök közé tartozik. A mult és a jelen 
azonban amellett bizonyítanak, hogy ez a kisebbség csak szám- 
belíleg áll meg. Egyházias életről, áldozatkészségről, hithűségről 


tanuskodnak egyházközségeink, népünk, az általuk fenntartott — 


intézmények. A háromszéki kör annyi vezető embert adott az 
egyetemes egyháznak, hogy ez mindig pótolta számbeli kisebb- 
ségét. Ha egy Berde Mózsának a helyi érdekeken felülemelkedő 
hatalmas kormányzó szelleme óriási vagyonával az egész unitá- 
rius egyetemes egyházat szolgálta, melyből a legtöbb anyagi előny 
aránylag a számbeli többségre esett, jogosan elvárhatjuk, hogy az 
egyházkormányzásban ne csak a tömeg tulsulya legyen az a 
tényező, mely irányításra jogosult, 
Dr. Szent-Iványi Gábor, 
felügyelő-gondnok. 
Vélemény 
az egyházi reform-tervezet tárgyalásához. 


Ha valaki ezt a törvényreform-javaslatot tanulmányozza, 


annak részeit és paragrafusait a jelenleg érvényben levő törvény- 
nyel összehasonlítja, lehetetlen meg nem látnia és meg nem 

éreznie, hogy aki és akik e javaslatot készítették, ugy térjedel- 
mében, mint tartalmában milyen nagy munkát végeztek, Szük- 
ségét érzem tehát annak, hogy unitárius egyházunk életébe és 
jövőjébe mélyen belevágó e nagyflontosságu munka előkészítő 
bizottságának, elsősorban Dr. Ferenczy Géza főgondnok urnak 
rendkivüli köri közgyűlésünk is elismerését és köszönetét fejezze 
ki, amit kérem javaslatként elfogadni. 

Mielőtt az előttünk álló javaslat tárgyalásába akár általános- 
ságban, akár részleteiben belemennénk, nem tudom és nem aka- 
rom visszafojtani azt a lelkemben állandóan élő aggodalmas 
érzést és kérdést, hogy vajjon a Szervezeti Törvény olyan írány- 


. ban és olyan arányban való reformálása, amint tervezve van, 


nem is említve a vele kapcsolatban felmerülő messzebbmenő kiván- 
ságokat, vajjon elébb fogja-e vinni olyan nagy küzdelemmel 
élő unitárius egyházunknak az ügyét? Fogja-e orvosolni azokat 
a bajokat, melyeket akaratlanul is látnunk kell és amelyek nem 
egyszer idéznek elő közöttünk lehangolást ? 

. Vajjon nem fog-e hátrányára válni az egyháznak a reform- 
javaslatnak az az intézkedése, mely az élethossziglan választott 
főtanácsi tagok szerzett jogait egy csapásra megsemmisíti s az 
egyházi és egyázköri világi vezetőségnek a választását időszakok- 
hoz köti. 

Midőn napról-napra látiuk, hogy a mi különben is kevés- 
számu intelligenciával bíró egyházunkban a tanult emberek száma 
inkább fogy, mint gyarapodik; midőn az élet azt mutatja, hogy 
a még meglévő világi embereink anyagi erőben mint gyöngülnek, 
a társadalmi, gazdasági és politikai életben mind jobban vesztik 
lábaik alól a talajt, aminek befolyása az egyházi és vallásos életre 
sem szokott elmaradni; midőn az egyháziasság, az egyház és hit 
értékelése sem az egyháziak, sem a világiak részéről — tisztelet 
a kivételeknek — nem jut kifejezésre oly mértékben, s hova-tovább 
mind kevésbé, amint azt az unitárizmusban rejlő igazság és erő, 
természetes gondolkozás és a haladás szelleme megköveteli, — 
akkor komoly mérlegelés tárgyává kell tennünk, hogy a főtanácsi 
tagok számának felére vagy harmadára apasztása nem jelenti-e 
annak a sokszor egyetlen szálnak az elszakítását, mely ma még 
talán nem egy embert köt az egyházhoz, annak intézményeihez 
és lelki világához ? Melyikre van inkább szükségünk : minél több 

embernek a lehető módon való egyházhoz kapcsolására, vagy a 
meglevő szálak elszakitására ? Melyik szolgálja inkább az egyház 
érdekét ? 

Becsüljük akármilyen nagyra a napjainkban olyan sokat han- 
goztatott, de valójában ritkán alkalmazott demokratikus gondol- 
kozást, idejében fontolóra kell vennünk, hogy amikor az általános 
képviseleti alap forszírozásával — talán jószándékkal, de elszámi- 
tással — utat nyitunk annak a lehetőségnek, hogy a tanult elem 
háttérbe szorittassék s amint a gyakorlat mutatja, akárhányszor 
csak jelszavaktól vezéreltetve a nem tanult elem előtérbe nyo- 
muljon, vajjon nem kockáztatjuk-e az unitárizmus szellemi 
értékeit és nem hagyjuk-e figyelmen kívül az egyház féltett jövőjét ? ! 

Az irreális gondolkozásból származó törekvés is néha hala- 
dásnak látszik, de az elhírtelenkedett, vagy az eléggé meg nem 
: gondolt nagyot-lépés már sokszor volt jóvátehetetlen bukásnak 
az előidézője, Egyházi életünkben a lélekszámra fektetett általá- 
nos képviseleti rendszernek a bevezetését abban az esetben tar- 
tanám némileg indokoltnak, de akkor is nem kis mértékben aggo- 
dalmasnak, ha az egyetemes egyházi terheket az egyházközségek 
és egyházkőrök lélekszám arányában hordoznák és azt a való- 
ságban ís teljesitenék. A közelmult és a jelen azonban, midőn az 
önmagunkra támaszkodás szüksége olyan sok és nagy megpró- 
báltatáson keresztülment unitárius egyházunkban régóta nem ér- 
"zett kényszerítő erővel nehezedett vallásközönségünkre, azt mu- 
tatja, hogy a lélekszámra alapított egyetemes egyházi teherhordo- 
zásra számitani nem lehet. Ha egyebet nem tehetünk, legalább 
a tanult elem vezető szerepét biztosítanunk kell. 

Hangozzék hát bármilyen szépen a szó és legyen bármilyen 
tetszetős némelyek előtt a fenyegetés, mely már hallatja szavát, 
mely szerint az egyházi törvénynek nem tökéletes képviseleti 
alapra fektetett reformja csak arra lesz jó, hogy már a reform- 
törvény megszületése előtt ujabb reform-követeléseknek legyen a 
kiinduló pontja, — nekünk az egyéni és önző törekvésekkel, kü- 
lönösen pedig a demagógiával határozott magatartással kell szem- 
benéznünk. Székely népünk természetes eszét és. józan gondol- 
kozását pillanatig is kétségbe nem vonva, osztály-elkülönülésre 
nem törekedve, éppen sajátos egyházi helyzetünknél fogva bizto- 
sitanunk kell a tapasztalat és gyakorlat, a szellemi erő és judi- 

cium fölényét s ezzel bíztosítani a fokozatos haladás utját, tudva, 
hogy a jövőt előre sohasem láthatja tisztán senki. 

Nem térek ki arra, bár kedvem volna hozzá, hogy részle- 
tesebben reámutassak arra a világszerte mind jobban érvényesülő 


. törekvésre, mely szerint a politikai élet demokráciája átalakuló- 


ban van s a vezető kormányzati szellem mind több helyen tesz 
kisérletet vagy határozott lépést a képviseleti alap megsemmisi- 
tésére. Politikai céloknak belevegyitése az egyházi életbe külön- 
ben sem kivánatos. De azt kellő erővel szeretném hangsulyozni, 
hogy az unitárizmusnak. szélsőségekre, tulzásokra, eléggé meg nem 
gondolt lépésekre, demagógiára, beteges szabadság-törekvésekre 
nincs szüksége. A komoly munkának és szükségszerű haladásnak 
ilyenek nélkül kell megtalálnia a maga érvényesülése utját. 
Ilyen gondolkozással foglalkoztam a töőrvény-reformmal. Nem 
szándékom felborítani az előzetes megbeszélések és megállapodá- 
sok eredményeit. Midőn azonban közgyűlésünkön e nagyfontos- 
ságu javaslat tárgyalás alá kerül s nemsokára egész egyházunk- 
ban történelminek tekinthető lépés történik, saját lelkiismeretem 
megnyugtatására, az egyházam és hitem jövőjét mindenkor mun- 
kálni akaró lelkem őszinte megnyilatkozásával e kérdéssel kap- 
csolatban néhány gondolatot elmondani szükségesnek tartottam. 
De aggodalmaimat legyőzve, másoknak és mindenkinek jó- 
akaratát feltételezve és véleményét tiszteletben tartva, unitárius 
testvéreim mindenkori józan gondolkozásában és egyházias maga- 
tartásában rendületlenűl bizva, hiszem, hogy megtaláljuk azt a 
helyes utat, amelyen egyházunk jövő fejlődését biztosíthatjuk. 
Kovács Lajos. 


, Valóság és legenda a vallásos nevelésben." 


Balázs Ferencnek fenti címen mult számunkban megjelent 
cikkére beérkezett hozzászólásokat a beérkezés sorrendjében 
közöljük, 


L 


A Keresztény Magvetőben ilyen cím alatt megjelent cikk 
olvasása alkalmával önkéntelen eszembe jut a költő szava: 
, Gyermekkirályt s oly hadvezért, ki erején felül mer, ád az Isten 
haragjában a nemzetnek, akit megver." Elolvasom ujból a Kéve- 
kötésben főpásztorunk bölcs intelmét az ifjusághoz s kérdem, 
mi lesz, ha a háborgó lelkek soha meg nem nyugosznak? Ne 
feledjük: aki siet elkésik. 

Előttünk áll a gyors haladásnak szomorú következménye, 
korunk siralmas állapota. Merem állítani, hogy ennek oka az, hogy 
korunk embere nem tartotta be a természet törvényét, a fokon- 
kénti haladást, hanem merész ugrással, egyszerre akart naggyá lenni: 
Ha a felfedezéseket, találmányokat, az emberi elme; csodálatos 
alkotásait, (a különböző gépeket) a gyakorlati életben bölcsen 
alkalmazza, nem egyszerre épiti le az emberi munkaerőt, bol- 
dogságot jelentett volna számára, de mivel a következményekkel 
nem számolt, boldogságát tette tönkre, 

Félek nagyon, ha az az ujító, semmivel meg nem elégedő 
s fennálló törvényeinket nem tisztelő áramlat tovább halad, s 
nem lesz egy erős kéz, mely azt feltartóztassa, egyházunk éle- 
tében ennek is szomoru következményei lesznek. 

Balázs Ferenc lelkésztársam cikkét nem boncolom, csak azt 
kérdem: mi lesz, ha minden lelkész egyéni meggyőződése sze- 
rint negligálja egyházi törvényeinket és a Főhatóságunk által 
jóváhagyott tankönyveket eldobja? 

Mindennek van határa és útja, Ha nem tartja megfelelőknek 


tankönyveinket, írjon másokat s ha jobbak lesznek a meglevők- 

. nél, úgy Főhatóságunk, valamint vallásközönségünk örömmel 
. fogja üdvözölni azokat. 
Ne feledjük, törvénytisztelet nélkül nincs haladás, megelé- 
gedés, mert rend a lelke mindennek. 
i Harangláb. Buzogány Kálmán, 


II. 


Az idézett cikkben fölvetett kérdést hitéleti és pedagógiai 
szempontból magam is fontosnak és tisztázandó problémának tartom. 
Azért helyeslem ugy annak fölvetését, mint a hozzászólások 
. lehetővé tételét. 
Sőt azt is merném mondani, hogy a cikk intencióit illetően 
. is bizonyos fokig egyetértek annak írójával. 
Elfogadom, hogy ,a mesét ugy kell adni, mint mesét," A 
. kérdés sarkpontjának azonban a metodust tartom, vagyis azt, 
hogy hogyan és mikor kell ugy adni, mint mesét. 

Ha valahová általában — pedagogiai kérdések és eljárások 
tekintetében különösen is — találnak, úgy ide első helyen talál- 
nak az ,est modus in rebus" és a ,forma dat esse rei"-ben 
kifejezésre jutó megállapítások. 

És éppen a metodus tekintetében áll fenn köztünk egy- 
felől a különbség. 

Mert van lényegbevágóbb oldala is a kölönbségnek, bárha 

. az csak árnyalatinak látszik ís. 

S ez — körülbelől — abban csúcsosodik ki, hogy én a 
mesét nem csupán nevelő, de tanító eszköznek tartom a peda- 
gogiában. 

B. F, szerint ,a mesét nem szabad a gyermektől elrabolni," 
mert ,a gyermek legdrágább kincse a mese." Es mégis mintha 
az alkalmatlan lenne neki, azt kimagyarázni, disztingváló kieme- 
léssel elkülöníteni igyekszik. 

Ezt meg lehet és meg is kell tenni — nézetem szerint — 
a tanításnak és a nevelésnek bizonyos fokán, 

De azon a fokán, amelyre B. F. a szemléltető példákat 
adja, ez a disztinkció nem szükséges, 

Sőt merem mondani, hogy bizonyos mértékig káros is, — 
ugy a gyermeki lélek, mint a hitélet — illetőleg a biblia hitele 
szempontjából, 

A mese — felfogásom szerint — a való élethez tartozik, 
mint reális szükségesség. Ez a szükségesség gyermekkorban a 
mesevágyban és kedvelésben nyilvánul meg. Későbbi életkorok- 
ban a képzelet munkájában, amely feleletet ad az értelem és 
tudás által meg nem fejthető kérdésekre. 
: A mesét tehát a gyermeknek a szóban levő korban csak- 
ugyan, ,mint mesét kell adni" — csakhogy — minden kommen- 
tár nélkül, azaz, nem a B. F. által alkalmazott kommentárral. 

A gyermekeket — a biblia szerint — ,tejnek italával" kell 
táplálni, éppen így van szükség a gyermeki tudnivágy és kiíván- 
csiság kielégítése szempontjából a mesére, mint lelki táplálékra. 


Vannak kérdések, melyekre a gyermeknek — eo ipso — mesé- : 


vel lehet és kell felelni, mivel az ellenkező fölöslegesen és káro- 
san kiábrándító, túlkorán  gondolkozóba ejtő lehetne. Valami 
olyan lélekgyilkossági merénylet-féle, mint , Az ember tragédiája" 
falanszter jelenetében érintett nevelési metódus, amely a gyer- 
meki értelmet a magasabb egyenletek , hideg világába" akarja emelni. 

A mese mellőzése ugyanaz lenne tehát körülbelül a gyer- 
meki lélekre nézve, mint az emberiség lelkivilágából a költészet 
és művészet szimbolizáló, eszményesitő, szint, derüt és meleget 
varázsló motivumainak száműzése. 

A költészet nektárának megfelelő a gyermeki lélekre nézve 
a mese tejitala. 

Egészen szorosan megközelítve most már a dolog lénye- 
gét: a vallásoktatásban s nevezetesen ennek bibliai vonatkozásu 
részében két okból kell számolni a mesével, mint olyannal. 

Egyfelől: mert az, mint elkerülhetetlen adottság, szerepel a 
bibliában.! 

Azután pedig azért, mert ezáltal lehet legcélszerübben, leg- 
simábban előkészíteni a gyermeki lelket azoknak a csodás dol- 
goknak befogadására, amelyek későbbi korban is a vizsgálódó, 
szemlélődő, sőt tudománnyal gazdag lelkek előtt is felbukkannak 
s megfejthetetlen problémák gyanánt maradnak, mint az isteni 
alkotásnak a hit világára utaló csodamüvei, 

Nem árt — sőt lélektani szempontból egyenesen szükséges- 
nek látszó — az, hogy mintegy megbarátkoztassuk észrevétlenül, 


! A mese nem legenda, a legenda nem mese, A bibliában nem mesék, 
hanem legendák vannak, Szerk. 

. jóeleve a gyermeki lelket azzal a gondolattal, hogy vannak 
. emberfeletti, emberi ész előtt elrejtett titkok ís a világminden- 
ségben. Ez pedig ebben az életkorban csak a gyermek értelmi 
. szinvonalához mért eszközökkel történhetik — és ilyen a 
mese is, 

Önként értetődő az eddigiekből, hogy én a kérdés meto- 
dikai részét másként kivánom és tartom helyesnek megoldani, 
mint B. F. 

É Én nem azt mondanám — és nem azt mondom — a gyer- 
meknek, mint ő, Hanem körülbelül ezeket: 

Ti a bibliából sok olyan csodálatos dolgot ís fogtok tanulni 
a Jézus Krisztusról, amit most még nem értetek meg egészen 
— én sem tudnék nektek megmagyarázni — de később, mikor 
értelmetek fejlődik, meg fogom magyarázni s meg fogtok érteni, 

És a hitoktató nem ís mond valótlant, amikor ezt mondja 
s nem ís plántálja bele a lélekbe még atomnyi csiráját sem a 
kétségnek a biblia hitelessége, komolysága és szentsége iránt. 
Vagyis tehát nem vét a nevelés azon alapelve ellen sem, amelyet 

B. F. az ,őszinteségben" jelöi meg. 

; Hiszen a hitoktatás következő — második — fokán már 
azt fogja a bibliai oktatáshoz kommentárként füzni, hogy a bib- 
lia az élet könyve, amelyben mese és valóság, jó és rossz, erény 
és bün példái egyaránt helyet foglalnak, Hogy aztán ez a kom- 
mentár a vallási ismeretszerzés következő — harmadik — az 
ismereteket még inkább öntudatosító fokán így módosuljon, ille- 
tőleg egészítődjék ki: a bibliában különböző gondolatirányok, 
fejlődő és egymással néha szembenálló vallási felfogások, sőt 
vallási érdekek is jutnak kifejezésre; vannak abban betoldások 
stb. s éppen azért a teologiai szaktudomány feladata abban meg- 


jelölni azt, ami örök igazság, Istennek igéje, ú 
: Urmösi Károly, 


esperes-lelkész. 


III 
E folyóirat 1934. évi 1. számának 22—30. lapjain Balázs 
Ferenc mészkői lelkész tollából , Valóság és legenda a vallásos 
nevelésben" címen cikk jelent meg, mellyel kapcsolatban a folyó- 
irat szerkesztője ezt a megjegyzést teszi: ,E cikk irányával nem 
értünk egyet, De a kérdés nagy fontosságára való tekintettel, 

közreadjuk, A kérdés tárgyilagos tisztázása céljából hozzászólá- 
sokat szívesen fogadunk", 

Tekintettel arra, hogy a kérdéses cikk egyházi életünknek 
nemcsak a szoros értelemben vett egyházi, hanem világi ténye- 
zői lelkében ís sulyos ellentéteket, többeknél csaknem egyenes 
megbotránkozást — váltott ki, a háromszéki unítárius egyházkör 
belsőembereinek ez év február havában Brassóban tartott érte- 


kezlete dr. Szent-Iványi Gábor egyházköri felügyelő-gondnok in- 


dítványára napirend előtt foglalkozott e kérdéssel és az értekez- 
leten elhangzottak alapján az ott elfoglalt álláspontnak nyilvános- 
ságra hozatalával e sorok íróját bizta meg. 

Mindenekelőtt tényként kell leszögeznünk azt az igazságot, 
hogy azt a folyóiratot, melyben a kérdéses cikk napvilágot látott, 
annak úgy az egyház keretein belül, mint azon kivül álló min- 
den olvasója úgy tekinti, mint a hivatalos unitárius egyház hit- 
beli nézeteinek, felfogásának kifejezőjét, sajtószervét. A benne 
megjelent cikkeket, illetve az azokban kifejezésre jutó felfogást 
olyannak veszi, mint az egyetemes egyháznak az illető kérdésben 
elfoglalt álláspontját. Áll ez az igazság még akkor is, ha ez a hi- 
vatalos jelleg a folyóirat címében nincs ís kifejezésre juttatva. Áll 
azért, mert ez a köztudat. És áll kifejezetten akkor, midőn a 
folyóirat szerkesztője egy személyben teológiai nevelésünk vezető 
egyénisége, irányítója, dékánja. 

Ez a tény magában rejti azt a kötelezettséget is, hogy min- 
den egyes cikk, vagy tanulmány megjelenése előtt szerkesztői 
kezébe kell vennie az egyház hivatalos felfogásának rostáját, vagy 
szűrőjét s csak azt bocsássa nyilvánosság elé, amit ez a rosta, 
vagy szűrő átbocsát, ami az egyház hivatalosan vallott felfogásá- 
val, elfogadott álláspontjával nem ellenkezik, Szerény vélemé- 
nyünk szerint ezt a kötelezettséget nem lehet egyszerű szerkesz- 
tői megjegyzéssel elintézni. Bár kétségtelen, hogy a cikkhez fű- 
zött szerkesztői megjegyzés ezt a célt akarta szolgálni, ! 


! A Keresztény Magvető" sohasem volt hivatalos egyházi lap. Ma sem 
az. Már megalapításakor az alapítók éppen egyházi érdekből hangsulyozták, 
hogy a tulajdonjog az alapitó köré, Amikor 1922-ben az U. I. T. átvette, az uj 
szerkesztők nevében a mostani szerkesztő a beköszöntőben ezeket írta : eg.G 
folyóiratban megjelenő dolgozatok nem a hivatalos egyházi felfogást tükrözik 
vissza, viszont valamely dolgozatnak a K. M.-ben való megjelenése nem emeli 

Ezek előre bocsátása után lássuk, mily cél szolgálatában 


. kell állania valláserkölcsi nevelésünknek és e cél elérése érdeké- 


ben mily eszközöket szabad használnia? A cél csak egy lehet 
minden egyház nevelője előtt: nemes, Istenben bízó, keresztény 
valláserkölcsi alapon álló jellemek képzése, Nem tévesztvén el 
szem elől egy pillanatra sem, hogy e nevelői munka minden tény- 
kedésénél alkalmazkodnia kell a nevelőnek ahoz a hitfelfogáshoz, 
amelyet egyháza magáénak vall s amelynek szolgálatára meggyő- 
ződése alapján vállalkozott, hivatali esküjével pedig magát el is 
kötelezte. E munkában eszközül használhatja mindazokat a meg- 
ismert hitigazságokat, történeti tényeket, a szemléltetésnek és az 


. elképzeltetésnek mindazokat az eszközeit, melyek anyaszentegy- 


háza hitfelfogásában, a kereszténység nagy kincses kamrájában 
felhalmozva állanak. 

Nem szabad azonban eltéveszteni azt, hogy a vallás nem 
metafizika. A vallás alapja a hit. A hit lényegéhez pedig hozzá- 
tartozik a misztikum, a nem láthatók, a nem érzékelhetők, de 
hihetők világa, A hit tárgyai nem puszla történeti tények. Ragad- 
juk ki a vallásos életnek ezt a misztikumát s az egyházat azon- 
nal nem a hivők táborává, hanem egyazon metafizikai nézeteket 
vallók egyesületévé tettük, akikben hiányzik életük és cselekede- 
tük legfőbb iránytűje, az Isten és az erkölcsi világrend előtti fele- 
lősség érzete. Sőt a misztikumnak a hitéletben való jelentős té- 
nyezőként való felismerése vezette a keresztény egyházak egy 
részét arra, hogy líturgiájukat úgy formálják át, hogy abban az 
eddiginél nagoybb szerephez jusson ez, mint a racionális felfogás. 
Ezzel nem azt akarom mondani, hogy ker. hittestvéreinket, ne- 
künk, unitáriusoknak ís meggondolás nélkül követnünk kell ezen 
az úton, csak azt akarom kihangsúlyozni, hogy a tulzott történe- 
tiség álláspontjára való időelőtti ráhelyezkedés romboló hatású 
lehet magára a hitéletre nézve. 

Ha ez áll a felnőtt, a hit lényegével, a vallás igazságaival 
már számot adni tudó lélekre nézve, mennyivel inkább áll azt a 


azt kánonikus tekintélyre". (L. K. M. 54 k. 4 I.) Éppen ezért a folyóirat köz- 
érdekből nem zárkózhatik el egyes, az egyház életébe vágó kérdések többol- 
dalu megvilágosításától, amint ez most ís történik, Különben a szerkesztő jóleső 
elégtétellel könyveli el a fennti megjegyzéseket, mert a másik oldalon éppen 
az a panasz, hogy az a bizonyos ,rosta" igen szükmarkuan működik. Szerk, 

7—10 éves gyermeket tekintve, kinek egész lelki világát a cso- 
dák, a mesék, a képzelet ragyogó világa foglalkoztatja, uralja. Ki 
előtt a képzeletnek ez a csillogó világa valóság, csodálatosan 
szép ország, melyben a jó, a nemes, az igaz harcol és győzedel- 
meskedik a gonosz, a nemtelen, a hamis felett. Az előtt a gyer- 
mek előtt a mese ís — hiába állítjuk, hogy mese — a valóság 
köntösét veszi magára, mert csak igy érzi át igazán őszintén s 
csak igy tud hatni rá valóságos nevelő hatással Nyuljunk hozzá 
rideg, durva kézzel ez érzékeny lélekhez és verjük le a csillogás, 
a ragyogás hímporát arról a szárnyról, mely csak igy, ezzel be- 
hintve tudja átrepülni a rejtelmes, csodás és eszményi világot? 
Tapossuk bele ezeket a csodásröptű szárnyakat az élet, a rideg 
valóságok, a könyörtelen érdekharcok sarába : szentségtörés lenne. 
Fedezzük fel, hogy az a Jézus, aki karácsony szép ajándékait 
hozza a jó, az engedelmes gyermekek számára, nem is akkor 
született (talán meg sem született ?), hogy nem ő hozza azokat, 
hogy nincs karácsonyi angyaljárás, melynek áldott nevelő és fé- 
kentartó hatását egy egész éven át tapasztaltuk, fedezzük fel — 
mondom — ezt még mielőtt megértené a gyermek azt, hogy az 
a szülői önzetlen és önfeláldozó szeretet, mely a mese mögött 
szerényen meghúzódott, a felfedezés nyomában járó kiábrándu- 
lást megérő boldogító valóságcsoda ? ! 

Vagy szakítsunk a legfejlettebb nevelési elvek érdekében és 
értelmében az ugynevezett gólyamesékkel ? Hiszen ezt a mesét 
a kultura szülte. Az ősember gyermeke bizonyára nem a mesét, 
hanem a meztelen valót ismerte. S hogy a kultura bezárta a gyer- 


meki lélek előtt a valóság kapuját és helyette a mesét nyitotta 


meg, ezt éppen az erkölcsi nevelés érdekében tette, Az állatot 
akarta háttérbe szorítani az emberben. S most ismét az állati 
ösztönöket engedjük szabadjára, a lezárt zsilipeket nyissuk fel a 
kís gyermek előtt? Ez lehet nevelési elv és rendszer egy, a val- 
lást és hitet teljesen semmibe vevő államban, az élet erkölcsi 
törvényeit a természeti törvények vaskövetkezetességével helyet- 
lesitő elgondolás világában, de a keresztény erkölcs alapján álló 
társadalomban ez a kérdés tabu a gyermek számára, 
Fokozottabb mértékben áll ez a vallás, a hít szoros érte- 
lemben vett világában. Áll még a szabadelvű unitárius egyházra 
nézve is, Kétségtelen és vitathatatlan, hogy mi a történeti Jézust, 

jobban mondva Jézus történetiségét hangsulyozzuk és a törté- 


. neti igazság alapján állunk hitfelfogásunk, vallási nézeteink tekin- 


tetében is, Ez azonban nem jelenti és nem is jelentheti azt; 
hogy ezt a történeti Jézust tárjuk a kis gyermek elé akkor, midőn 
annak történeti nagyságát még felfogni képtelen, mikor értelmi 
világa még nem eléggé fejlett ahoz, hogy Jézus történeti nagy- 
ságát valóban oly nagyságnak lássa, mely kárpótolni képes őt 
azért a kiábrándulásért, mi lelkét a valóság, az igazság feltárá- 


. sával érte. A gyermeknek a valláserkölcsi élet útján való elindi- 


tásához, képzeletvilágának megragadásához csak azt a módot és 
eszközt választhatjuk itt ís, ami lelkívilágához legközelebb áll: 


. a csodák, a mesék való világon felül álló világát. De anélkül, 


hogy annak legendás, vagy mesés voltára ráterelnők a figyelmét. 
Hiszen mit . jelentene, ha nem ez uton járnánk? Ugy kellene 


. bemutatni előtte hitünk, a kereszténység szent könyvét, amely 


pedig felfogásában képzeletében hitünknek és vallásunknak leg- 
igazabbb forrása, mint részben valótlanságok, puszta elképzelé- 
sek, hamis állítások könyvét. Hogy pedig ez mily romboló hatású 
lenne épen abban a korban, mikor a gyermeki lelket a legin- 
kább meg lehet és meg kell fognunk a hit, a vallás, az erkölcs 
világa számára, mert ekkor a legfogékonyabb, mert az ekkor 
szerzett és beléoltott hite, vallása a legmaradandóbb, egész éle- 
tén végigkisérvi leginkább hívatott: az azt hiszem mindenki előtt 
nyilvánvaló, És hogy ettől az építő erejű, ragyogó és csillogó 
világtól megfosztani a gyermeket, egy faja annak a megbotrán- 
koztatásnak, melyről azt mondotta az áldott lelkű Mester : 
, Valaki pedig egyet megbotránkoztat az én kicsinyeim közül, 
jobb volna, ha malomkövet kötnének a nyakába és a tenger 
mélyébe vetnék" ez ís több, mint valószínü. 

Mindent a maga idejében. A történeti Jézus feltárásának, 
a történeti igazságok megismertetésének az ideje azonban nem a 
mesék, a képzelet világában kalandozó gyermekkor ideje. Sza- 
badelvű keresztény vallási felfogásunk valóban nem engedi meg 
azt, hogy az embert egy életen keresztűl gyermeki hitben 
tartsuk, hogy a történeti Jézust mellőzzük, hogy az igazságot 
felhővel takarjuk el látni akaró és vágyó szemek elől, hogy soha 
se engedjük a napfény ragyogó világára kerülni. Ennek azonban 


. nem a gyermekkor, hanem a serdültebb és érettebb ifjúkor az 

ideje, Az értelem fejlettségének az a kora, melyben az igazsá-. 
got, a világosságot szomjazó és már felfogni képes lélek elég 
erős annak megrázkódtatás nélkül való elhordozására, mikor 
felfogni képes azt, hogy Jézus, mint történeti valóság, e felisme- 
rés által nem veszített értékéből, hanem még ragyogóbbá vállott i 
az igazság fénylő napsüűtésében, mert nagyságához már nem kell É 
a csillogás, a csodák színes máza, mert ember voltában is elég 
nagy arra, hogy követendő eszményképe, életmestere legyen 
a keresztény emberiségnek. Ekkor már nem kell félnünk az igaz- i 
ságtól, Ellenben annak időelőtt való feltárása, a racionális voná- 
sok tulzott és időelőtti kidomboritása káros és romboló hatású É 
hítünk, vallásunk és anyaszentegyházunkra nézve, melynek éle- 
tében bizony még ma ís elkelne valamivel több abból, ami a. 
hívő lelket éppen a hit erejénél fogva megfogni képes. 
Benedek Gábor, 
lelkész, egyházköri jegyző. 


IV. 
Kritika vagy hit? 


A Keresztény Magvető f. évi első számában olvastam 
Balázs Ferenc cikkét arról a kérdésről, hogy hogyan kell tanítani 
kis gyermekeknek a bibliai történeteket, különösen azokat, amelyek- 
ben a történet és a legenda egybefonódik. Balázs Ferenc kétség- 
telenül abból a helyes álláspontból indult ki, hogy a gyermeknek 
a tanítás közben nem szabad valótlanságokat mondani, mert az 
későbben, mikor a gyermek felvilágosodik, nagy károkat okoz 
még ott ís, ahol legkevésbbé akartuk, t. í, vallásos életében, 
Ugyanis, amikor elkövetkezik a gyermekkor nagy válsága és a 
pubertásban felébred a kritika szelleme, a gyermek nemcsak a 
legendát fogja a szivéből kivetni, hanem a vele összefüződő tör- 
ténelmi személyiségeket és annak értékeit is, Mit ajánl Balázs 
Ferenc a veszély ellen orvosszerül? Azt, hogy a naiv kis gyer- 
meknek mondjuk el először a való történetet, vagyis az igazságot — 
s azután mondjuk el a legendát is mese formájában, figyelmez- 
tetve a gyermeket, hogy most nem valóságot, hanem mesét mon- 
dunk. Vagyis a bibliai történetek tanításánál egy kettős módszert 

kellene szerinte bevezetni: egy történelmi igazságot közlőt és 
egy legendára irányulót. 

Amennyire helyes volt Balázs Ferenc kiinduló pontja, hogy 
t, ií. valótlanságot nem szabad tanítani, éppen annyira helyt nem 
álló, sőt egyenesen veszedelmes a következmény, amit belőle 
"levon, t. i. a bibliai történetek való és meseszerü módon való 
tanitása. 

Foglalkozzunk először a módszerrel. A fejlődéstanból ismert 
tény az, hogy az embrió átmegy azokon a fejlődési formákon, - 
amelyek az ő faját megelőzték s melyen át jutott az ő faja is 
a fejlettebb formához. Teljesen és tökéletesen így van ez a lelki 
világban is. A gyermek átmegy mindazokon a lelki formákon, 
amelyeken az ember az ősembertől a mai alakjáig jutott. A gyer- 
 meknek vallásos élete sokban hasonlit a primitívek vallásához, 
akik az ősi nagy Titkot, a Megfoghatatlant a legendák, mitoszok 
színes világába öltöztették azért, mert igy tudták csak kifejezni 
azt az egyetemes, örökigazságu, változhatatlan tapasztalatot, hogy 
az istenség más, egészen más, mint az embervilág, hogy a világ 
titokzatos fundamentuma: az isteni lélek, nem a mindennapi élet 
formáit hordozza önmagán, S mivel ezt a roppant igazságot más- 
kép közölni nem tudták, az igazság tárgyát: az isteni lelket és 
annak megnyilvánulását ezer és ezer mitoszba öltöztették. De 
mindnek egy volt az értelme s ez az, hogy a világ hátterében 
. müködő lélek az ember számára őrök misztérium. 

A gyermek lelke éppenugy fogékony a  titokzatosra, mint 
az ősemberé, vagy a mai fejlett emberé. De mig a mai fejlett 
ember számára az égnek csillagai s azok szédítő arányai hozzák 
létre a szent remegést, addig a gyermeket az angyalok jelenléte, 
vagy közelsége, azoknak éneke és szárnyuk rebbenése tölti el 
boldog örömmel és egyben félelemmel. A gyermeknek azt mon- 
dani, hogy angyalok nincsenek, annyi, mint teljesen megrenditeni 
"benne a hitet, megölni benne az egyetlen lehetőséget, amelyben 
ő vallási tapasztalatokat átélhet. Igaz az, amit Balázs Ferenc ír, 
hogy t. i. a gyermek különbséget tud tenni a mese és valóság 
közt, csak nem abban a korban, amikor azt Balázs gondolja: 
"hanem sokkal későbben, A naiv korban a mese, a legenda 
alakjai neki valóságok, életébe vágó reálitások, amelyeken keresz- 
tül megérzi és megérti naiv formában az örökkévaló, változatlan 

igazságokat. Hiszen vannak még felnőttek is, akik számára ez ag 
naiv álláspont életük végéig fennmarad s ennek megsrendítése 
hítűk összeomlásával járna. De gyermek egy sincs olyan, amelyik- 
nek számára ez a naiv álláspont ne volna érvényes bizonyos 
ideig s jaj annak a nevelőnek, aki ebbe a bizonyos időbe rom- 
boló kézzel nyulna bele. Az ilyen nevelő a természet lassu 
folyamának szentélyébe törne be avatatlan kézzel. 

De az is bizonyos, hogy olyan pedagogusra se lehetne bizni 
a gyermekek vallásos nevelését, aki nem tudná meglátni, hogy. 
mikor jutott el a gyermek abba a korba, amikor a legendáknak 
mélyebb értelmet kell adni s nem volna benne annyi tapintat, — 
hogy a gyermekkel megértesse, hogy a legendák Isten szent je-. 
lenlétének szímbolumai, vagyis jelképei egy magasabb igazság- 
nak: a hít igazságainak. j 

És most jutottunk el Balázs Ferenc kiinduló pontjához : ta- 
nitsunk-e valótlanságot. Nem ! Ezerszer nem! Ez nem volna. 
becsületes dolog. De a legenda, a mítosz nem is valótlanság, . 
csak a felületes ember látja ezt igy. Hogy ezt az utóbbi tételt 
megérthessük, feltétlenül különbséget kell tennünk az igazságnak 
különböző fajai között. Két nagy igazság-csoportot különböztet 
meg a mai gondolkodás (logika). Az első csoportba tartoznak a. 
tényigazságok, amelyek a természet világát, a valóságok világát 
fejezik ki. Azután az értékigazságok, amelyek a mi örökkévaló . 
eszményeinket tartalmazzák. Sőt e kettős igazságrendre egy har-. 
madik borul: a hit igazságainak rendje, amely ismét egyesíti ma- 
gában a valóságnak és az eszménynek igazságrendjét a tökéle-. 
tesség formájában. A vallás az a terület, ahol ez a két rendbeli 
igazságszféra összetalálkozik, sőt magában az Istenben teljesen . 
fedi egymást. Hiszen az Abszolutum a legteljesebb Valóság és 
egyben a legmagasabb Eszmény is. 

A vallás személyiségeinek ez a keltősége: történelmi- való- 
ság szine és hit:eszményi mivolta érvényben van minden  vallás- 
ban s így a kereszténységben ís. A történelem mondhatja s. 
mondja is, hogy Jézus Józseftől és Máriától született, de ugyan- 
akkor az értékelés (vagyis a hit) szempontjából igaza van a bib- 
liai írónak, amikor azt mondja Jézusról, hogy a szent lélek ere-. 
jéből született, mert hiszen János szerint nemcsak Jézus, hanem 
mindazok, akik szivükbe fogadják őt, Isten fiai, ,akik nem vér: 

. ből, sem a testnek akaratából, sem a férfiunak indulatából, 


hanem Istentől születtek." (János ev. I. rész 13. v.) A történelem 
kételkedhetik azon, hogy a betblehemi éjszakában angyalok szel- 
ték át a levegőeget, de az értékelés (a hit) tudja, hogy azon az 
éjszakán az született a vílágra, akiért a szellemi világ (az Isten) 
a maga őrömét és szeretetét hallelujázta bele ebbe a szomoru 
földi életbe. A kritika százszor megcáfolhatta a keleti mágusok 
lételét, de az értékelés (a hit) tudni fogja, hogy a bethlehemi 
jászolbölcsőben az ringott, aki előtt keleti szokás szerint még a 
királyok is örök időkig térdet és fejet hajthatnak. 

És igy folytathatnám hosszu sorozaton keresztül, Annyi 
bizonyos, hogy a két igazságsort az egyszerü ember összekeveri 
és a hit világát gyakran helyezi át a természet világába, amint 
az az evangéliumokban látható. De ez még mindig a kisebb baj 
és könnyebben kiigazitható, (mert a dolgok igazságmivolta érin- 
tetlen maradt), mint az a módszer, amelyet Balázs Ferenc ajánl, 
hogy t. i. az egyik vonalon (a történelmin) csakugyan igazságo- 
kat tüntessünk fel, mig a másik vonalat (az értékelésbelíit) igaz- 
ságot nélkülözővé degradáljuk. Ha igy járunk el, akkor ez annak 
a jele, hogy nem él bennünk többé a hit, értéktelenek számunkra 
a vallási élet nagy egyéniségei, mert ha értékesek volnának, 
örömest használnók fel a legendákat annak az igazságnak kifeje- 
zésére, amit különben csak dadogva tudunk elmondani: mérhe- 
tetlen nagyságuk, szentségük, tiszteletreméltóságuk szimbolikus 
jelzésére. Az eddig mondottakat foglaljuk össze röviden. Három 
igazságrend van: a) természeti dolgoké, b) az értékeké, c) a 
szellemi valóságoké, A hit a szellemi valóságot ragadja meg, 
vagyis a hit világa jelzi a legmagasabbrendüű igazságok rendsze- 
rét, Ezt a magasrendü világot hozza le a primitív lélek a termé- 
szet világába s jeleníti meg a hit igazságait legendákban, cso- 
dákban. Tehát ezekben mindig nagy értékü igazságtartalom van, 
amelyet ha elvetünk, a vallás legértékesebb részét vetjük el 
magunktól. 

Mi legyen tehát a helyes módszer a tanításban? Az eddig 
elmondottakból önként következik. A piimitiív lélek nem tud 
különbséget tenni a természet és a hit igazságai közt s éppen 
így a vele egy fokon álló naiv gyermeki lélek sem, Ezt az egy- 
séget korai beavatkozással széttépni nem lehet, sőt nem ís sza- 

meszelt 


bad, hacsak a hitet végkép meg nem akarjuk renditeni a gyer- 
meki lélekben. 

De amikor elérkezik az az idő, amikor a természet és tör- 
ténelem kritikai szemlélete ébredezni kezd a lélekben, akkor 
- ott kell állanunk a serdült gyermeki lélek mellett s a legendákat 
nem lebecsülnünk, hanem éppen nagy magasságba kell emelnünk 
a minden ellen lázadozni kész ifjui akarat előtt. Örökkévaló, 
mozdulatlan igazságok, rendíthetetlen, szent törvényszerűségek 
szimbolumai, jelképei a legendák, a csodák, amelyek hódo- 
lattal és bámulattal töltik el még a nyugtalan, kritikára haj- 
lamos ifju lelket is, feltéve, hogy a vezetője, tanitója szavai- 
ból kiérzi, hogy az hisz, törhetetlenül hisz a magasabbrendű 
szellemi világban. És ha ezt a hivő lelket méltóképpen tudja 
képviselni a nevelő, ugy illetheti a bibliai történeteket is a 
nemes, hivő kritika szellemével, akkor veszély nélkül állíthatja 
be a biblia különböző részeit és személyeit is a történelmi fej- 
lődés keretébe, mert tudni fogja és éreztetni fogja, hogy a bib- 
liának legnagyobb és legértékesebb részei magasan felettünk álla- 
nak, egy része pedig: Jézus élete, kereszthordozása és halála az 
abszolut szent életnek örökkévaló példaképe, amelyhez foghatót 
sehol sem lehet találni s amelyet Istennek végtelen szeretete 
ajándékozott szegény földi életünk megörvendeztetésére. Igy a 
biblia világa nem valami alattunk álló, lekritizált világ lesz, 
hanem igaz értéke szerint egy fölöttünk álló rendíthetetlen, örök 
eszménykép. 

Azt hiszem, hogy ezzel a kérdés pedagogiai részét legalább 
is elvi szempontból. sikerült megvilágitanom, És mégsem tudom 
az irást itt befejezni. Nem, mert már jó ideje szorongat egy $on- 
dolat, amelyet folytonosan visszanyomok lelkem belsejébe, des 
amellyel mégsem tudok megbirkózni, bár tudom, hogy kimon- 
dása, sok ellenérzést fog kiváltani, En ugy látom, hogy Balázs 
Ferenc által előadott neveléstani kérdéseknek sokkal mélyebb 
gyökerük van, mintsem azt pedagogiai elmefuttatással el lehetne 
inlézni, Balázs testvérem cikke abból a beteg levegőből táplálko- 
zik, amelyet a XIX, század kriticízmusa, saját körét átlépve, a hit 
világára ís kiterjesztett. Tudományos vallás nincsen, Van tudo- 
mány és van vallás. Van a természetnek és történelemnek világa 
és vén az eszményeknek az előbbi fölé boltozódó világa, És van 

végül az Isten, akiben a hit a valóságot és az eszményt egyet- 
len egységben transcendálva látja. A mi vallásunk az Istenre 
irányul és az Istent csak hittel lehet megragadni, mert ő sokkal 
több, semminthogy a szegény bicegő tudomány utol tudná érni, 
Talán azt akarom ezzel mondani, hogy nem kell tudomány és 
nem kell kritika és nem kell tudományos biblia kritika sem? 
Egyáltalán nem ! Kritika kellett és kelleni fog, de csak azért, 
hogy közelebb jussak az ész terén ís ahhoz, akit hitem teljes egé- 
szében már megragadott. Előbb híttem az Istenben, előbb keres- 
tem őt szívem egész forróságával és csak azután raktam el utam- 
ból azokat a multbeli törmelékeket, amelyek hitemre zavarólag 
hatottak. Tehát a hit az első, a kritika csak második és csak 
segédeszköz. És nálunk — sajnos! — a kritika öncéllá lett, a 
kritikában ugy kéjelgünk, mintha az volna a megifjító fürdő, 
amelyből uj életre születhetünk. Ezért hanyatlik vallásos életünk 
napról-napra, ezért veszítjük el ifjainkat, akik oda mennek, ahol 
hitet kapnak, mert kritikából már elég volt. A. tudomány meg- 
tette a magáét, a szolga elmehet, hogy visszatérhessen az ur, a 
hít, az Istenbe vetett rendíthetetlen, megnyugtató hit. Az, amit 
Balázs testvérem irt, az a sorvasztó kritikának tipikus példája s 
én csak csodálkozom, én csak aggódom, hogy így hogyan lehet 
uj életet teremteni, És az aggodalmam annál gyötrőbb, mert ha 


j öregjeinket nem ís, de annál biztosabban elveszítjük ifjuságunkat. 


Ha az öregek ide kijönnek, arról panaszkodnak, hogy más fele- 
kezetek hogyan ínvitálják egyházunkat saját táborukba. Én ezt 
az ironikus meghívást értem s arcomat szégyenpir önti el. Mert 
a meghívás ezt mondja: Mit akar még az az egyház, amelynek 
ifjusága sem tud a hitben megujhodni, mit akarnak azok, akik 
20—30 éves korukban koravének s ugy járnak köztünk, mint egy 
elmult világ itt felejtett, megaszalt mumiái. 

Unitárius testvéreim innen és tul a bérceken! Renditsen 
meg mindannyiunkat vallásunk szomoru, rettenetes állapota. 
Hiszen minden bajunknak, minden vergődésünknek egyetlenegy 
oka van: az Istenbe vetett hít hiánya. Ezért omlanak őssze 
iskoláink, ezért terjedhetnek rossz hírek rólunk és egyházi belső 
viszonyainkról, ezért áll az apák és fiuk harca, amely egyáltalán 
nincs megszentelve más hasonló generációs harcok szellemében, 
Mert a fiuk harca csak akkor jogosult, ha Vöőrösmarthy szavai 

értelmében külömbek akarnak lenni, mint apáik voltak. De vajjon 
mi, mai ifjuság, valóban jobbak akarunk lenni, mint a kritika 
hitetlenségében elfásult apáink voltak? Aligha, aligha! A mai 
ifjusági harc sokszor ölti magára azt a színezetet mindaddig, 
míg az ifjuság meg nem változik, amit egy szellemes francia ugy 
fejezett ki: menj onnan, hogy én menjek a helyedre. Es ezt 
apáiknak mondják azok az unitárius ifjak, akik a hitélet terén 
(s ez egyházunk lélekzetállító tragédiája) épp oly betegek, mint 
apáik voltak. Az ifjuság harcának csak egy igazolása lehet s az 
unitárius ifjuság törekvései csak akkor lesznek megujítók, ha 
végre valahára azt kiáltjuk oda a beteg mult képviselőinek, akár 
öregek, akár koravén ifjak azok: nekünk elég volt a ti nem- 
törődömségetekből, nekünk elég volt a könnyed felületességből, 
nekünk elég volt az ál-liberálizmus hitetlenségéből és a romboló 
kriticízmus finom, de romlott gunyorosságából! Nekünk elég volt, 
mert bennünket érintett az uj idők szele, minket megcsapott az 
evangéliumi szellem üde tavaszi lehellete. Mi kitörjük az ablako- 
kat, ha ki nem nyithatjuk s beengedjük Jézus evangéliumának 
fényét, napsugarát, mert érezzük, hogy általunk és rajtunk ke- 
resztül Isten akarja megujitani a földnek szinét. 

Erre az uj ifjusági szellemre van szüksége az unitárius lélek- 
nek, hogy ismét megtalálja a maga helyét és a maga megbecsü- 
lését a többi vallásos közösségek nagy társaságában. Amig azon- 
ban ez meg nem történik, addig csak gúny, addig csak jóindulatu 
vállveregetés lehet szebb sorsra érdemes egyházi közösségünknek 
osztályrésze, Hogy ez ne igy legyen, ahhoz elsősorban ifjusági 
életünk ujjáalkotása szükséges, Át kell revideálnunk egész neve- 
lésünket, teljesen a hít vágányaira kell terelnünk vallásoktatásun- 
kat. A vallástani óra hitébresztő, szent alkalom, amikor a jövő 
születik meg a lelkész kezei között. Én nem hiszem és nem 
tudom elhinni, hogy az unitárius jövendő Balázs Ferenc által 
vallott módszer alapján napvilágot lásson. Ha a hitet kítépjük, 
ha a hilnek valósága helyett mese-hazugságokat mondunk a gyer- 
mekeknek, akkor az unitárius jövő meg van pecsételve: magán 
viseli a halva születettek borzalmas, torz ábrázatát. Az örökké- 


való Isten mentsen meg e szörnyüségtől bennünket.! 
Iván László dr. 


. ! Miután mind a két álláspont annyira meg van világítva, hogy min- 
denki ezek alapján felfogáaát megalkothatja, a vitát lezárjuk. Szerk, 

Szertartások és vallási szokások 
az unitárius egyházban. 
9-ik közlemény. 
A pap. 
i Ámbár az, amit szertartásainkról eddig elmondottunk mind a 
paptól, vagy a papról szól, mégis szükséges pár összefoglaló s a 
pap helyzetét, szerepét, az egyetemes egyházhoz, püspökéhez és a 
gyülekezetéhez való viszonyát mutató nehány adatot felsorolnunk. 

A pap az egyház központi tényezője, s éppen ezért az állami 
és az egyházi törvényhozás nagy gondot fordit rá, annyira, hogy 
nemcsak megbecsüli és tekintélyét védi, hanem fizetéséről, lakásá- 
ról is, vagy gondoskodik, vagy alkalmat szolgáltat rá, hogy hallga- 
. tói, a gyülekezet, vagy a község biztositsa megélhetését. 

Az unitárius egyház felfogása szerint a pap s egyben a mes- 
ter és a kántor is, belsőemberek, functionáriusok, kiknek feladatuk 
az ige hirdetése, az egyházi szertartások végzése." Az idő rendjén 
használt elnevezések is mutatják munkakörüket. ? 

1 Kik az egyház tagjai ? 

Az unitárius vallás közönség (Coetus) kétféle hivőkből (duplicis Ge- 
neris fideles) a statu ad ecclesiam respicente: ministri et auditores vel eccle- 
siastici et Seculares. 

Ecclesiastici sunt varii status, gradus et conditionis. 

2 Érdekes lesz felsorolnunk : . 

A kolozsvári első pap a főtéri templom elvételéig plebanus, Paulus 
Götsi tonsútus vocatur (a r. kath. papok viseltek tonsurát, a fő borotvált 
része), personae ecclesiasticae (pap és mester), pastor, pastor primarius, sa- 
cerdos (ritkán), minister (igen gyakran), szent ministerium, concionator, pa- 
rochus, ecclesiasticus, diakonus vagy káplán, clerikus, ministerek (pap, mes- 
ter, kantor) az Ur szolgái, egyházi szolgák, egyházi előljárók, missionariusok 
(kiküldöttek) Agh István papnak és predikatornak felváltva nevezi, Lázár ISst- 
ván az első ciím- és névtárban (1803) parochusnak írja. Heltai a XVI-ik év- 
száz közepén, keresztyén lelkipásztor, szentegyház szolgája, ,Ur Christus Je- 
zus szolgái, Isten igéje szerint elrendelt pásztorság". Szerinte a szószék : pré- 
dikálószék. — A mi időnkben a. Tiszteletes szóval is illették, de a cimzések 
idején : Tiszteletes ur, ujabban mindenik: Tisztelendő. A mult évszáz máso- 
dik felében a kiváló tanitókat a Tiszteletes cím megadásával tüntették ki, 

Az unitárius pap jellemképe a XVI-ik évszázból át tündöklik 
a következő évszázakon. Dávid Ferenc, Heltai Gáspár, Karádi Pál, 
Hunyadi Demeter, Válaszuti György, Enyedi György, Torockoi 
Máté, Kósa János büszkesége lenne bármely nagy papi tábornak. 
Utódaik, kiknek nevét fennebb felsoroltuk, méltók voltak hozzuk. 

Egyházunkban a papi function kivül a törvényhozás és egy- 
házkormányzás is a papok kezében volt a XVII-ik évszáz végéig, 
sőt jobbára, a XVIII.-ban is. Kezökben — a püspökkel élükön e 
a törvényhozás, ajkukon az ige, s mégis — amint alább látni fog- 
juk — fölötte megalázó és zavaró eljárás, a papmarasztás vol 
gyakorlatban el egészen a XVIII-ik évszáz végéig. Az évről-évre. 
tartott Zsinaton és Főtanácson büntetés terhe alatt kötelesek vol- 
tak megjelenni. Jó ideig a mesterek is. 

A XVI-ik évszázban minden tanult ember theologus vot 
A sürün egymást követő hittani vitákban az országgyülés, valamint. 
a zsinatok világi tagjai résztvettek. János Zsigmond fejedelem a 
nagyváradi vitatkozáson többször felszólalt, igen bölcs szavai döntő 
hatást gyakoroltak. Blandrata elnöki tisztet végezett, mint királyi. 
biztos, s egyben irányitotta a vitatkozást, mint kitünő theologus. 
Békes Gáspár a Báthoriak mellett jól megállotta helyét. Általában 
a nemesek mind részt vettek a gyorsan váltakozó hittani irányza- I 
tok támogatásában. Az unitárius felfogásban — talán csak a Ba- 
thoriak — nem osztoztak. 

Az iskolázott, szegényebbsorsu emberek, a papi hivatalra s8 
kalmasoknak tartották magokat, papi diploma nélkül. Az akkori fő- 
iskola a klassikus miveltség megadására fektetett fősulyt. i 


A kezdet és a kialakulás nehézségeire vezethető vissza, hogy 
rendes papi kinevezésnek, felszentelésnek, a XVI-ik évszázban nincs 
nyoma s a XVII.-ikben is a szorgalmas Mikó Lőrinc csak 1634-ig 
tudott visszamenni, holott azelőtt is volt papszentelés. 

Ha egy kissé elvontabban foglalkozunk a kérdéssel, azt kell 
mondanunk, hogy a reformacio átformálta, uj emberekké, az uj hit. 
apostolaivá avatta a katholikus ritus szerint felszentelt papokat. 

Hallgatóikat és hiveiket magukkal vitték. Olyannak tekintjük . 
ezt a mozgalmat, amilyen a Jézus apostolaié volt. , Kövess  enge-. 
met s én emberek halászává teszlek." , A hova eljutott a metlanoia 
velőt rázó szózata, ott azonnal uj emberek születtek, uj bátorság- 
gal, uj hittel és addig nem ismert buzgósággal. Dávid Ferenc cso- 

. dás sikereit ennek az uj léleknek köszönhetjük. Aki nyomdokába 
lépett dávidista lett és csak egy célt ismert: a lelkek meggyőzé- 
. sét. A mai dávidista pap a mai viszonyok szerint hasonlóan él és 
ég. Önlelkéből szórja a gyujtó szikrát. A Saulusokból lesznek Pau- 
lusok. Luther mondja: minden keresztény egyszersmind pap is, s 
csak a hivatal külömbözteti meg, mert Pál szerint mi mindnyájan 
egy test vagyunk. , A keresztség, az evangelium, és a hit teszi az 
embert pappá és kereszténnyé." , Ha valaki elfoglalná a pap helyét 
egy szigeten és keresztelne, misét mondana, vagy prédikálna — 
. épp olyan igazi pap lenne, mintha a püspök vagy a pápa szen- 
telte voina fel." 

Luther radikális tanitását azzal magyarázza meg, hogy a ke- 

resztelés mindent pótol, mert ez által mindenki kereszténnyé lesz. 
Itt mutatkozik meg a pápai és a protestáns egyház felfogása és 
tanitása közötti gyökeres külömbség. Amaz a keresztséget és a 
többi szertartást szentségnek minősíti, melyet csak a felszentelt pap 
végezíiet el. 
5 Ha figyelembe vesszük azt az ostromot, melyet kivülről a 
. fejedelmek által támogatott jezsuiták s majd a fejedelmek papjai 
folytattak papjaink és hiveink ellen s ha megérezzük azt a belső 
forradalmat, melyet a szombatosság táplált a lelkekben, átlátjuk, 
hogy az unitárius egyház egységének megóvása, a hivek lelkének 
jó irányu táplálása, csak ugy volt biztosítható, ha általános érvé- 
nyességü szabályzatról gondoskodnak. Ezt a szolgálatot teljesitette 
a Disciplina Ecclesiastica, amely foglalatja az egyházi belső és 
külső rendre vonatkozó szabályoknak." 

Az unitárius egyház igen komolyan fogta fel a papi hivatal 
jelentőségét és fontosságát. A papok által akarta biztosiítni az egy- 
ház épségét, tekintélyét és haladását. Utasitásul adta, hogy vizs- 
gáltassék meg, hogy a papságra jelentkezők élete feddhetetlen és 
tiszta-e. A tudásuk megfelel-e az állás komolyságának. Hajlandók-e 
az egyházi szentségeket, mint ,az egyház rejtelmes jeleit" a zsinat 


1 Árkosi Benedek a papról ilyen érdekesen szól: Pap csak Melkize- 
dek, csak Krisztus volt. A kiket azoknak mondanak, azok nem inkább papok, 
mint egyek egy keresztény nyáj közül; csak egyházi szolgák és Istentől ki- 


adott igének mesterei. 
2 Dr. Tóth György örök hálára kötelezte a magyar unitáriusságot gon- 


dos utánjárással irt és kiadott három kötet Törvénygyüjteményével, 

által előirt forma szerint tisztelni és kiszolgáltatni ? Igérik-e, hogy 
semmit sem fognak ujitni a Tanács megkérdezése és hozzájárulása 


j 


í 


v... 


nélkül. Hajlandók-e aláirni az istenigéjéből az ekkklesia által elfo- 
gadott kereszténytant és hajlandók-e alávetni magokat az egyház 


szabályainak és törvényeinek. 


A most érvényben levő esküben igéri és fogadja, hogy egy- 
házi hivatalában az Istentől rábizott nyájnak nemcsak az idvezitő — 
tudománnyal, hanem szent élettel előljárója lesz, józanul, igazán és t 


szentül él. 


Még sok volt az akadály a kialakulás utjában. Nehéz volt 
ugy szervezni meg az egyházi életet, hogy az ige szentsége és az 


élet sivársága valamennyire kiegyenlitődjék. A lélek nem volt elég. 
De nem is mindenkit vitt a lélek. Sőt igen sokat a kenyér. Az a 
sátán, amelyik Jézustól azt kivánta, hogy a köveket változtassa ke- 
nyérré, nem alszik soha, mig ember lesz az ember. 


A papi állás betöltése. 


Óvatossággal kellett eljárni a papi állások betöltésénél. Enyedi 
Györgynek Szilvásival, a külföldre bocsátott akademitával, dogmai 
harcot kellett folytatni, mert az ifju hűtlenül hátat forditott egyhá- 


zának, sőt támadta az unitárius vallást. Ilyen esetek utalták rá a 


Consistoriumot, hogy reversalist vegyen az akademita-jelölttől. ! 

Igen élénken világitja meg a helyzetet az 1626-ban kibocsá- 
tott Disciplina szakasza a papságra jelentkezőkről. ? 

Majdnem azt mondja, — de nem jó értelemben — hogy a 
XVII.-ik évszáz kezdetén mindenki alkalmasnak tartotta magát a 
papságra: sokan, akik máshelyen az életben nem boldogultak 
(multi vitae deploratae) és semmi elhivással nem birtak (nullam 
certam vocationem habentes) a papi pályára kivántak lépni. Az is 
igen jellemző és a kezdet nehézségeit mutatja, hogy utolsó eset- 
ben legalább a kátéban való jártasságot kivánták meg. A tudomá- 
nyos előkészülés, az erkölcsi feddhetetlenség, a szertartások isme- 
rete és azok kiszolgáltatásának készsége, az ujitás kerülése mind 
olyan föltételek voltak, melyeket a rendtartás előir, s jogosan el is 


! A reversalis szövege sok tekintetben érdekes documentuma az önvé- 
delemnek. 


? De officii ordinandorum. 

An. esltálttsána mamát éa etés Z 1 

várhatott minden kandidatustól, de — emellett — a körülmények- 
kel is meg kellett alkudni. 

Mai nyelven továbbképzésnek mondanók, amit 1629-ben uta- 
sitásképpen a rendszabályok mellé kibocsátottak, s amelyet Hittu- 
dományi Gyakorlatnak mond a fordító (Dr. Kolozsvári S.) Főbb 
részei: a szomszédos papok tartsának gyakori hittudományi gya- 
korlatot, ! az isteni dolgokban bővebb ismeretek szerzésére. Ezzel 
egyenlő értékü feladat volt , a még sokak lelkében hátramaradt 
tévelygések szálkáinak teljes kitépése". Ha ez nem valósulna, akkor 
tartsanak magánértekezéseket paptársaikkal, a papságra magokat 
elszánt ifjakba csepegtessék a tisztább tudományt. ? 

Itt érdekes felhívást találunk a püspökhöz intézve : ezeknek a 
szent hittudományt magyarázza, őket vitatások és predikációk tartásával 


. gyakorolja. Hozzá van téve, hogy ,s más, az isteni igazságokban 


jártas tudósok is segitségére lehetnek." Ez azt bizonyitja, amit mi 
a Theologia Akademia ujabb kialakulásait ismertetve kifejtettünk, 
hogy a theologiai oktatás sulya a püspökre nehezedett. De az is 
tudva van, hogy a kolozsvári papok és tanárok is mellette voltak 
és résztvettek a szent tudományok oktatásában. 

Aki pap akart lenni, annak missionalis, credentionalis, vagy 
confirmationalis levelének kellett lenni. Különben nem léphetett 
papságra. Ezenkivül fennállott az az általános szabály, hogy , semmi 
rendben levő egyházi ember nem mehet be a püspök vagy Con- 
sistorium engedélye nélkül." 

1619-ből van az első adatunk a papszentelés szép és meg- 
ható eljárásáról. Tordán tartatott. Elrendelte a Consistorium a Dis- 
ciplina előirása szerint. Kézrátétellel történt. : 

Az alább eredetben közölt szövegből azt is látjuk, hogy ko- 


rábban is volt fölszentelés, mert ,a még fel nem szentelteket" avat- 


ták fel most." ? 


1 Ez a feladata a mai lelkészkörnek. ,A pap az ekklesia fülehallatára 


tegyen hitvallást. vajjon aszerint tanitotta-e a népet." 
2 1613-ban Toroczkai Máté püspök idejében határozták, hogy Göcs Pál, 


. főpap, s a többi pap: Brosak János, Szemerjai Jó Márton minden csütörtö- 


kön, reggeli könyörgés után theologiai gyakorlás végett gyüljenek egyőe, senki 


sem hiányozván. : j 
3 Anno 1619. in sinodo Tordensi ,agetur tum vero ex sancti Consis- 


torii decreto, et Eccl. Disciplínae praescriptio, fratres ministri, gui nondum 

A Disciplina igen komoly okok alapján irja elő a papságra 
kibocsátandók kötelességeit. Egyik legfőbb oka, hogy igen sokan 
igyekeznek az egyházi javak után, megfelelő tehetség (munus) nél 
kül. Sokan isteni bölcsességgel és emberi tapasztalattal felruházva, 
de sok elkeseredett életü minden elhivatás nélkül, lépnek erre a 
pályára. Mind Isten dicsősége, mind az egyház méltósága, meg- 
kivánja, hogy szabályok szerint bocsáttassanak a papi pályára.t 

Ezek a rendeletek és törvények, ha végrehajtattak, biztositot-. 
ták az egyházat, hogy a hitélet legfőbb őrei gondot viselnek a 
nyájról, melyben az Ur őket vigyázókká tette. De hogy nem igy 
volt, vagyis, hogy a papokkal szemben hiányzott a kellő bizalom, 
mutatja a papmarasztás fenntartása kétszáz esztendeig 1568— 
1778-ig. Ezt az érdekes eljárást, dr. Tóth György terjedelmes 
tanulmányban ismerteti. ? ; . 

A papszentelésről érdemes lesz nehány adatot följegyezzünk. 
1634-ben a ny.-szt.-lászlói zsinaton, magyarázatul följegyezte a. 
zsinat jegyzője, hogy a fiafalabb papokat szentelik fel az egyház. 
régi szertartása szerint (secundum antiguam Ecclesiae ritum). Hü- 
ségesen föl van jegyezve, ha a felszentelt a kolozsvári szász eke 
lesia papja vagy a lengyeleké. Ilyenek voltak: Pauli István (1661), 
Symrereus János (1672), Ádám alias Razman Péter (1673), Pakei . 
János (1712). Trachimovics Sámuel Bethlenben, Boguslauski János 
Kolozsvárt, Szaknovics Izsák Verespatak (1748), Augustinocs Pál 
Gyepes (1756), Geyza József Ótorda (1770), Abrahamovits András 
Tartsafalva (1777, Archizevski Sigmond Szőkefalva (1778), Gejza- 
novics János Gyepes (1783), Archizevski Samuel Siménfalva (1806). 
Sok olyan egyházközségben volt papunk, amelyek ma már legfen- 
nebb filiák. Ilyenek voltak: Bethlen, Sárpatak, Pálos, Teremi, Suk, 
Kaján, Harco, Felső-Suk, Giroth (Girokuta ?), Iosva, Sovata, Sö- 
vénfalva, Alsóilosva (Horvatidanum, a P. Horváth családé),  Mike- 
szásza (Nagy Mihály parochus Audievit), Alsó-Ilosva. A két utol- ij 
sót kivéve mindenik helyen csak a XVIII-ik évszázban szerepelt pap. 

( 


solemni ritu inaugurati sunt, publice per impositionem manuum, ordinationem 


! A Theol. Akademia története Dr. Boros Györgytől ismerteti ennek a 
föintézetnek a fe ödését. 


" Unitárius egyházi törvények a papválasztásról. Ker. Magv. XLV, köt. 
1910. évf. új 

A vasárnap megünneplése. 


Vasárnap Dies Solis (Csel. 20. I. Kor. 162)). A hétnek első 
napján a tanitványok egybegyülvén a kenyér megtörésére, Pál pré- 
dikál vala nekik, mivel hogy másnap elakara menni és a tanitást 
megnyujtá éjfélig. Justin Martir Dialogusában írja : 

Azon a napon, melyet a Nap napjának neveznek a falusiak, 
összegyülnek egy bizonyos helyre, ott olvassák az apostolok em- 
lékiratait vagy a próféták iratait. Azután valamelyik előkelő férfiu 
beszédet intéz hozzájuk és őket a hallottak követésére serkenti. En- - 
nek végeztével mindnyájan felállnak és imádkoznak. Ezután kenye- 
ret, bort és vizet vesznek elé és az urivacsorát kiszolgáltatják. 
VApol. I. c. Dial. c. 12.) 

A régi keresztényeknek csak egy ünnepök volt: a vasárnap, 
"Öröm napja, sem szomorkodni, sem böjtölni, sem térdelni nem 
volt szabad. E nap a legfőbb nap, hálaadás és imádkozás napja. 
Ur napja is, 

Mondhatnók azt is, hogy a pap napja. Ezen a napon a pap 

uralkodik a lelkek felett. Isten nevében, a szentirás és saját tudo- 
mánya hatalmával. Ekkor viseli a megkülönböztető ürinepélyes jel- 
vényét, a palástot. 
; Ekkor az egész gyülekezet övé, szolgálatának eredményét a 
templom előtt hallja abból a nagyon egyszerü, de mégis értékes 
beszédből, melyet a gyülekezet nevében a gondnok, vagy egy Szó- 
szóló öreg ember elmond és megköszöni szavait és szolgálatát." 

Ha visszatekintünk azokra a jellemző intézkedésekre, melyek- 
nek kiadása és megismétlése oly gyakran szükséges volt, azt kell 
megállapítanunk, hogy papjainknak nagy része nem lépett a nyo- 
mukba azoknak a nagy papoknak, akikre e tanulmányban rámu- 
tattunk. Még arra is kiterjedett az intézkedés, hogy a pap — ha 
nem tudná jól megtanulni a könyörgést, irásból olvassa. Legyen a 
papnak leirva, ,hogy az időhöz és alkalmatossághoz képest kö- 
nyöröghessenek. " ; 

Agh István a Modus rerum agendarumban utasitja: a predi- 
katorok rövid, fontos, a népnek értelméhez alkalmaztatott prédi- 
kációkat készitsenek. A hitnek nevezetesebb ágazatairól ottan-ottan 


1 Nagyon kivánatos, hogy ez a szokás gyakorlatban maradjon s ahol 
elmaradt, fölújiíttassék. 


SZELYTÖVSé 


Szertartások és. vallási szokások az unitárius egyházbart. 


tanitsanak, de teljes igyekezettel kerüljék a mocskolódást. Ne le- 
gyenek követői a minket rutul kárhoztatóknak és mocskolóknak, 
hadd tessék ki őbennek a Jézus Krisztusnak szelid lelke még az 
ellenmondók megcsufoltatásokban is. ! 

Hadd halljuk még egy pár, minden időre alkalmas intését Agh 
püspöknek : 

Mikor a predikatorok ,az erkölcsökről tesznek tanitást, fed- 
dődnek és dorgálódnak, nagyon vigyázzanak, hogy senkit különö- 
sen meg ne sértsenek." 

, Nevezetesen kötelességök a prédikátoroknak, hogy az alá- 
zatosságban, szelidségben és egyéb keresztyén virtusokban előljár- 
janak, jó példát mutassanak." 

A mi népünk a mult évszázban nagy örömét és mulatságát — 
lelte abban, hogy vasárnap a falu piacára, egy tágasabb térre ösz- 
szegyült és gyönyörködve szemlélte az ifjuság játékát. Még a pap 
is jó ideig elnézte. A vasárnapi tánc az ünnepnap befejezésére al- 
kalmas volt, ha megőrizte a tisztességet, A társas erdei és mezei 
kirándulás a pap és énekvezér jelenlétében, a homoródi és a ko- 
rondi (úgynevezett) búcsú mintájára az egyháztársadalmi együttér- 
zés fokozására, alkalmas és jótékony. 


Betegek látogatása. 


Ha valaki beteg, , szükség, hogy a parochus, vagy a pap 
meglátogassa, mint maga lelki nyájának egyik tagját." Ha nem 
hivattatik is, önként jó kedvvel a beteghez el kell menni, hogy a 
maga szenthivatalja szerint megvigasztalja." 

Kétféle a betegség, testi és lelki. A lelki betegségeknek nemét 
meg kell (tudni, hogy azt illőképpen orvosolhassa, pi sose hagyas 
laki bűnei miatt beteg, sir és bánkódik, azt az isteni kegyelemnek, 
nagyságával biztassa és az igaz penitenciára serkentse, sőt vele 
együtt könyörögjön, hogy Isten bűneit neki megbocsátván, ke- 
gyelmébe vegye, a jóra szent lelkével segélje. 

A modern pap, a psycho-terapejában jártas igyekszik lenni, 
mert ez a tudomány nemcsak a lélektanban szerzett ismereteit 
hozza működésbe, hanem arra is ráutalja, hogy a mai nehéz tár- 


c.gtltó ! Milyen szépen csillan meg ebben az inlésben is a Dávid Ferenc szelid 
elke 

sadalmi viszonyokból és a nehéz megélhetésből táplálkozó lelki 
depressiokat feloldja és meggyógyitsa: Soha sem volt nagyobb 
szükség a cura pastoralisra, mint most. 

Agh István helyesen mondja: a testében beteget a lelki pász- 
tor-pap nem orvosolhatja ugyan, de azon igyekeznie kell, hogy iste- 
nesen viselje a betegséget, ne békétlenkedjék, az Uristenben bizzék. 
Szükséges, hogy a beteget rövideden könyörögtesse, ha a beteg 
úgy kivánja, vagy ha nem is, arra serkentse ,eleibe tévén a beteg- 
nek Istennek nagy hatalmát és megbecsülhetetlen jóságát." A beteg 
gyakori meglátogatása jótékonyan hat, , meglássa mindazonáltal, 
hogy hosszas mulatásával, hosszas beszédével, annál inkább hely- 
telen magaviseletével ne legyen terhére a betegnek." 


Ekklésia követés, penitencia. 


Penitencia szükséges, mert a bűn nemcsak rombol, hanem 
javit is, ha eljut a megbánásig. Talán minden embertiek szüksége 
volt rá és legtöbb át is jutott a megbánás és megtérés hidján az 
élet tulsó partjára. Az ekklésiakövetés az unitárius egyházban mos- 
tanig gyakorlatban volt. Ugy van ma főleg a falusi ekklézsiákban. 

A Modus igy határozza meg: Mikor valaki, valamely ekklé- 

siában, akár férfi, akár asszonyi állat, valami cégéres vétekben ele- 
gyiti magát u. m. paráznaságban, gyilkosságban, lopásban s esze- 
rint gyalázatjára vagyon azon ekklésiának, melyben lakik és meg- 
botránkoztatja azt és nevezetesen megbántja az Ő jóltevő Istenét, 
a külső magistratus által megbüntettetik, az ilyen atyafi, ki vétett 
a közösség, az emberi társaság ellen, melynek igazgatója a ma- 
gistratus, de az ekklesiák törvények és külső szokások szerint, pél- 
dás magaviseletével az ő jóltevő Istenét is, akit megbántott, meg- 
követi az ekklesiáját is, amelynek gyalázatjára szolgált. 
; , A mi ekklesiánkban nem szokott olyan keménységgel végbe- 
vitetni, mint a kálvinistáknál, mert nálunk, ha hire megy: 1. ekklé- 
siát kell gyűjteni, vagy legalább a véneit, mely  Consistoriumnak 
neveztetik, egybe kell hivni. 

2. A gyülésben vagy Consistoriumban jól kell a dolognak 
végére menni. 

Nem helyes, ha valaki felől hir lévén, a templomból mind- 
járt kitiltatik, még mig a dolog világosságra nem jő, és: erőltette- 
tik arra, hogy inguirálván maga ellen, tisztítsa meg magát, mert a 

juristák regulája szerint, akárkitis jó és jámbor embernek kell tar- 
tani, mig a gonoszsága meg nem bizonyosodik. 

Ha nem akarna engedelmeskedni ,nem kell igen nagy ke- 
ménységgel bánni vele, hanem inteni kell inkább és kérni, hogy 
magát megalázza, hogy orvosolja meg az Isten idővel" ,eljő az 
idő, hogy amit teljességgel cselekedni nem akar vala a bűnös, ön- i 
ként megcselekszi. Jobb is a penitencia, ha nem erőszakos." . "§ 

Mikor elkésziti magát a fenyiték felvételére és készségét je- 
lenti az Istennek és ekklésiának megkövetésére, az egész gyüleke- 
zet előtt kell menni azon szent munkának egy vasárnapi reggelen. 0. 

Ha köznap kivánnak ekklát követni, vagy a püspök, vagy az i 
esperes dispenzálja, de csak ha méltónak találtatik s ha több ilyen t 
eset fordult elé az ekklában. í 

1819 udvari rendelet (5036) ,a minden helyeken elhatalma- 
sodott paráznaság ellen: a cathedrából minden pap ottan nyomó- [ 
san tanitni köteleztetik. Aki pedig benne találtatik, akár maga vallva ; 
meg bűnét, adassék át a seculáris tisztségnek büntetés végett." j 

A penitenciát tartó térden állva mond imát, "el 

Koncz püspöknél az ima: ,nyugtasd meg őt bűnbocsátó Is- i 
tenünk abban, hogy minden nyomon és minden esett fogyatkozá- ; 
sunkat ingyen megengeded minéikül fél a külső sötétségtől." i 

ú 


"A penitencia a léleknek orvossága. A bűn olyan vak kalauz, 
mely a pokol felé visz." 


Temetés. 


ezt az alkalmat jól kihasználta. A temetésre nagy közönség gyűl 
össze s főleg a nők részt vesznek a gyászban. Városon könnyhul- 
latással, falun hangos zokogásssl. Ha a szónok kihasználja az al- 
kalmat, a templom közönsége túlszárnyalja a pap hangos beszéd- 
jét és messzire megtölti hangos sirásával a légkört. A sirató asz- 
szonyok kora ma sem mult el egészen. 

Egyházunkban a temetés nagy szerepet juttatott a kolozsvári 
papoknak. Messzi vidékekre elhivták a püspököt, papot, a tanárt 
és a diákokat. A jeles és módos emberek fölött több beszédet mon- . 
dottak. Szónoklatot magyarul, latinul s a kolozsvári szász gyüleke- 
zet tagjai fölött a XVII. évszázban németül, A diákok nemcsak 

A papnak nagy szerep jutott a temetésnél. A jó és ügyes pap . 

énekkel, hanem oracioval, verssel is szerepeltek. Ez a végtisztes- 
ség adása mellett kereseti forrás is volt a diákoknak. ! 

A pap előljáró beszédet vagy hosszas ,praefatiot" ne mond- 
jon. Elég előre ennyi: E szomoru alkalmatosságon akarván meg- 
adni utolsó tisztességét, méltó, hogy kérjünk Istentől segitséget s 
mondjuk ezeket." Ezután következik az ima, 

, Szoktak lenni sokszor oratiok is a halottak felett, mikor né- 
melyek szokásba vették, hogy tréfákkal kedveltették magokat a hall- 
gatók előtt, mely helytelen szokása némely prédikatornak ma is 
megvagyon, tilalmaztatik a tréfa, tilalmaztatnak a nevetésre inditó 
szók sub poena fil. 3 toties guoties." 

Ne búcsuztasson hizelkedő s hazug dicséretekkel, elég, ha 
mások példájára mindenekelőtt virtusit emlegeti a megholtnak.? É 

A XVII-ik évszázban trombitás muzsikával temettek. Azután 
kiment divatból. ; 

A zsinat megtiltotta a halottaknak bucsuztatóval temetését, 
már ,1635-től kezdve s aki ez ellen akar cselekedni vakmerőkép- 
pen, toties guoties admonitur, végre a papi hivataltól is elszakasz- 
tassék." 

, A predikátor a halottat az élőktől ne búcsuztassa, versificá- 
lást ne tegyen (1643. sztlászlói zs.) A szentirással megegyező alkalmaz- 
tatást és vigasztalást mértékletességgel megteheti. Ha mégis bú- 
csuztat, az esperes büntesse meg, jelentse a Consistoriumnak, hon- 
nan az ekklesiai hivataltól való elszakasztását várhatja. Ha az es- 
peres etmulasztja, a Consistorium kétszeresen büntesse meg. 

A pap csak egy beszédet köteles tartani. Ha a koporsóba 
tételt kivánják beszéddel, külön kell megfizetni. 

Ha egyszerre több a halott, csak egy beszédet kell mondani, 
vagy más napra kell halasztani. A pap beleegyezésével más is 
hivható. ? Dr. Boros György. 


1 Ker. Magv. XXI. Benczédi közleménye : Unitárius halottak és teme- 


kés 2 Templomban halctlat temetni, vagy onnan holttestet kihozni, tilal- 
maztatik, sub poena fi. 12. Templum non mortuorum sed vivorum et Deum 
colendi locus sacer est. 

3 L. Unitárius halottak és temetések sok érdekes vonatkozó adatot. K. 
M.. 21. k. 193], ; 

A papi ház kapujában prédikál a pap temetésén a püspök és a rek- 
tor (magyar szónoklatot), a sirnál Dálnoki István esp. magyarul, Dálnoki 
tanár latínul. A verses bucsuztató nagy divat! 

Brassai, mint kezdő természettudós. 


Száz esztendeje annak, hogy Brassai Sámuel , Kedves Hazám- 
fiai és Olvasóim" cimen egy felhivást adott közre a , Vasárnapi 
Ujság" első számában, aminek eredményét nemcsak az 1848-as, 
hanem a későbbi események is igazolnak, amennyiben a magyar 
tudományos világ csak ebben az időben kezd fokozottabb életjelt 
adni magáról, mert az Apáczai Cseri János által megindított moz- 
galmak már régen feledésbe mentek. Ha kerek száz esztendőt visz- 
szatekintünk a magyar tudományos élet történetében, egy olyan 
messzeséget fogunk észrevenni, ahol a napjainkban virágzó magyar 
tudományos élet még csak gyermekkorát éli. Ezen gyermekkor 
bizonytalan lépéseivel indult el a mindennel foglalkozó Brassai, 
hogy később, mint utolsó nagy polihisztort emlegessék. Hézag- 
pótló közlemény is akar ez lenni a nagy Brassai idáig megjelent 
élet- és jellemrajzainak,! hogy őt minden oldalról megvilágitva, 
annál nagyobbnak és többoldalunak lássuk. 

Szándékosan foglalkozom vele, mint kezdő természettudóssal, 
mert kezdetben ő mint zoologus, geologus, kémikus és matematikus 
kora tudásának szinvonalán állott s ezen tudományágakban ép oly 
tevékeny munkásságot fejtett ki? mint akár csak a botanika- vagy 
nevelés-tudomány terén. Ezért az ő természettudományi munkás- 
ságának megmaradt és kevésbé ismert részeit fogom lehetőleg rövi- 
den és vázlatosan közreadni. 

A természettudomány fejlődésében száz év nagy idő. Ennek 
megértését a következő példa magyarázza meg. 1834-ben a bőr 


! Dr. Boros György: Dr. Brassai Sámuel élete; Dr. Gál Kelemen: 
Brassai Sámuel; Fitz József: Brassai Sámuel; Vályi Gyula: Brassai, mint 
matematikus; Kánitz Ágost: Növénytani Lapok X. évf,, 18. f.; Gombocz E. : 
Brassai Sámuel, Adatok a magyar botanika ujabb történetéhez; Beöthy—Badics : 
Brassai, mint természettudós. 

felületén keletkezett különféle természetü sebeket a farkas-hárs, vagy 
a mai elnevezését használva, farkas-boroszlán (Daphue mesereum. 1) 
nedvével gyógyitották meg. Brassait idézve, kora tudományos fel- 
fogását látjuk meg: , Ezen gyökérnek kérge olyan csipős matériával 
bir, hogy ha a? testre teszik, a bőrt szélyel eszi és folyó sebeket 
csinál. Ennél fogva a" tanult orvosok, mikor arra van szükség, hogy 
a" megrekedt, csipós matériát a kényesebb részekról, p. o, szemról, 


 fülről, "sat. más bátorságosabb helyre szivassák, vagy lassanként 


a" testből kitakaritsák, tudnak ezzel az ember karján vagy lábikrá- 


. ján folyó sebeket csinálni, Eczettel t. i. megnedvesitvén, meg puhitják 
. a" kérget, ráteszik a? testre, azt béfedik borostyán, vagy czékla, vagy 


káposzta levéllel, s 2—3 nap alatt kész lesz a" folyó seb, melyet 
a" kéregnek tovább való rakásával annyira nevelnek, a" mennyire 
a" szükség kivánja." Mai szemmel vizsgálva, a sok téves kisérletezés 
egyikét látjuk benne, azonban a járni tanuló gyerek is sokat esik, 
mig lépései megbizhatókká válnak. Hasonló, de állattanból vett pél- 


. dát emlit: , Eszköz A? Pocz Egerek (Magyarországon patkányok) 


Elüzésére A" természetben sok csudálatosnak telsző ellenkezések 
vannak, s ujabb hiteles tudósítások szerint az a mesének tartott 
régi hir is megvalósult, hogy a rettenetes erejű oroszlány "s a" mér- 
ges tigris valójában "s nevetségig iszonyodnak a" kis házi egértől, 
a" mint ezt az ujontában Londonban tett próbák kétségen kivül 
hozzák. Nem lehet tehát egészen képtelen a" következő állitás is, 
hogy a" ki farkatlan kakast, az az nem olyant a"? melynek kitépték 
a" farkát, hanem a" melynek soha sem is volt, (gulya kakasnak 
nevezik néholt) a" ki mondom ilyet tart az udvarán, attól a" pocz 
egerek mind eltakarodnak." Ezen kis közleményt elolvasva, a mesék 
birodalmában érezzük magunkat. Tény mindössze annyi, hogy az 
Amerikából akaratlanul Európába hurcolt Vándor patkány uj kör- 
nyezetében igen elszaporodott és igy rokonát, a Házi patkányt 
mindinkább kiszoritotta. Az előbbi módon leirt patkányelüzés átvitt 


. értelemben — mai felfogás szerint — annyit jelent, mint imádság- 


gal tüzet oltani. Lényegében hasonló eljárást ajánl külföldi ujságok 
alapján a cseresznye- és meggyfa termése megvédésének érde- 
kében, ami mindössze abban áll, hogy a gyümölcstermő fákat kék 
cérnával kell körülkeriteni. 

Ugyanakkor, midőn növény- és állattani szempontból kezdet- 
leges, félig meseszerü dolgokat ir, bámulatos földtani leirást ad 


Brassai, mint kezdő természettudós 


Európa legnagyobb vulkánjáról, az Etnáról. Habár még nincs tisz- 
tában a hegyek keletkezési módjaival, de nem is lehet, mert csak 
az utolsó évtizedekben fedezték föl s igy akik példának okáért 1918 
előtt érettségiztek, geologiai tudásuk nem több, mint a Brassaié, 
igy azok sem tudhatják, azonban leirása annyira hű és fedi a va- 
lóságot, hogy kevés javitással a mai középiskolai tankönyvekbe is 
beillenék. 

Brassai tudományos pályájának kezdetén Pasteur még nem 
végezte el korszakalkotó kisérleteit, ennélfogva igen fontos leirást ad 
a veszettség elleni gyógyitásról, melynek felfedezője egy Buisson 
nevü francia orvos, ki egy veszett kutya által megmart asszonyon 
eret vágva, magát is megfertőzte. Midőn már a veszettség jelei 
mutatkozni kezdettek rajta, öngyilkossági szándékból forró gőz- 
fürdőben akarta halálát lelni, azonban halála helyett gyógyulása 
következett be s azután 80-nál több személyt gyógyitott meg izzasztó 
gőzfürdőben. Ez a gyógymód sokáig nem tartotta magát, amennyi- 
ben semmi reális alapja nem volt. 


Ha Brassait olykor támadták, bizonyára ezt nem ok nélkül i 


tették, mert irásaiba olyan tévedések jutottak be, melyek méltán 
kelthették föl ellenségeinek a figyelmét. , Természeti nevezetesség" 
cim alatt közleménye jelenik meg. Lehet, hogy kortársai hitelt adtak 
ennek a mai tudásunk szerint fizikai és kémiai lehetetlenségnek, 
azonban éppen Brassai hangsulyozza : , Megfoghatatlan mondom, de 
nem hihetetlen, mert több és eléggé bébizonyitott példák vannak 
erre, melyeknek valóságáról kételkednünk nem lehet. Érdekes volta 
miatt idézem eredeti irását: Északamerikának Uj-Jork nevü váro- 
sában kevéssel azelőtt kútat ásának. Mintegy 3 singnyi mélységre 
kövecses földön haladván keresztül, kőszikla keménységű ágyásra 
akadtak és ebben is alább vésvén, harmadfél singnyire egy eleven 
varasbékát kaptak, mely mintegy két harmad akkora vala, mint a 
teljes növésű béka szokott lenni. Az üreg, melyben a" béka bére- 


kesztve volt, kevéssel vala nagyobb, mint az állat és épen oly f 


forma állásu. Levegő járulván hozzája, mozogni kezde a" varasbéka, 
de valami félóra mulva megdöglött. Az az ágyás, melyben ezf a 
ritkaságot találták, gyakran előfordul Északámérikában és oly kemény, 
hogy csak vaskarókkal "s fúrókkal lehet rontani. Hasadás, repedés 
nincs benne, ugy hogy sem víz sem levegő rajta keresztül nem 


hathat. Ennél fogva megfoghatatlan dolog, hogy tudott a" szegény . 

állat abban a" lyukban bérekeszkedve talán több ezer esztendőktől 
fogva levegő és eledel nélkül megélni. Megfoghatatlan mondom, de 
nem hihetetlen, mert több és eléggé bébizonyitott példák vannak 
erre, melyeknek valóságáról kételkednünk nem lehet. Ezelőtt mintegy 
35 esztendővel Németországban Kasszel városa táján egy kóbányá- 


.ból kiástak egy kódarabot, melynek hossza két sing, szélessége és 


vastagsága másfél sing vala. Ezen követ apróbb darabokra ront- 
ván, a" közepében egy üreget, s abban egymás mellett 3 varas- 


békát találtak. Ezek ugy szerették a" tanyájukat, hogy alig lehetett 


onnan kivenni, mert a? mint egyet kivettek, töstént vissza ugrott a" 
helyére. Végre kitették a" gyepre, hol ugyancsak fél óra mulva mind 
a" hárman megdöglöttek. Találtak már ép fatörzsekbe is eleven 
varasbékát belénőve, még pedig a" mint a" fa gyürüiből lehetett 
hozzá vetni, legalább is 80 esztendőtől fogva kellett neki ott 
benn ülni." 

Ha ilyen hibákat el is követ állattani közleményeiben, növény- 
tani dolgozatait a szabatosság és a megbizhatóság jellemzi. Kez- 
detben német erdészeti folyóiratokból közölt részleteket, majd nö- 
vénygazdaságtanból vezet állandó rovatot. Anatomiai cikkei közül 
a , Csontok"-ról irt elmélkedése érdemel nagyobb figyelmet, habár 
még ebben az időben a csont mikroszkopiai szerkezetét nem is- 
merték, mégis a csontok izületi müködését elég jól meghatározta, 
sőt egy olyan csontfestési kisérletet emlit meg, amelyet még mais 
használnak a fiziologusok. 

Az időjárás előre való meghatározása régi problémája az em- 
beriségnek, ezért hosszabb elmefuttatást ir az időjárást meghatá: 
rozó elemekről s azután felsorolja azokat az állatokat, melyeknek 
rendkivül finom érzékük van az időjárás változása iránt. Primitiv 
eszköznek emliti föl a divatba jött , barometrum"-ot, mely különö- 
sen ősszel és tavasszal sokat , hazud". 

Vegytan körébe vágó irásait még az a sajnálatos körülmény 
jellemzi, hogy bizonyos elemeknek vagy vegyületeknek nem volt 
sem magyar sem magyarositott elnevezése, ennélfogva hihetetlen 
nehézséggel kellett megküzdenie. Így az oxigeniumot savitó levegő- 
uek s a nitrogeniumot pedig fojtó levegőnek nevezte el. A hidro- 
geniumot vizitő gáznak nevezi s az ezzel megtöltött léggömböt 
levegői hajónak hivja. Alapjában véve leirása mai tudásunkkal 


megegyezik. 

Brassai, mint kezdő természettudós 


Nem áll fönn ez az eset, amikor állattan vagy ezzel kapcso- 
latos orvostudományi kérdésről van szó, hisz tudjuk, hogy a mik- 
roszkop felfedezése annyi kórokozó élőlényt ismertetett meg az em- 
beriséggel, amiből kifolyólag sok betegségnek a meggyógyitása ma 


ts 


már csak napok kérdése. Egy ilyen félig-meddig állattani, félig 
pedig orvostudományi közleménye a rühről szól. Nem tudja a kor 
okozóját s ezért olyan gyógyitási eljárást ajánlt, amihez hasonlót 


ma csak a falusi kuruzslóknál találunk. 

Végeredményben összegezve a természetiudomány különböző 
ágaiból vett eseteket, már az első kisérletekből láthatjuk, hogy az 
oroszlánkarmok itt-amott már mutatkoznak. Különösen nagy ér- 
demnek tudható be az a bátor vállalkozói szellem, amivel minden 
tudományágnak több-kevesebb szerencsével nekivág. Talán ez ma- 
gyarázza meg azt is, hogy a 60-as években az Erdélyi Muzeum 


dloveg 


Egylet vezetését reábizzák, ahol alkalma nyilt a növénytan köze- 


lebbi megismerésére. Ugyancsak ez időben mélyenlátó szemei 
olyan embert választanak ki Herman Ottó személyében az embe- 
rek tömegéből, aki azután olyan ösvényt taposott meg a termé- 
szettudomány járatlan útvesztőiben, hogy mindkettőjük neve egy- 
forma fényességgel ragyog a magyar természettudósok számban 
elég szegény névsorában. Dr. Ferenczi Sándor, 


zta Allkád 

. — Folyóiratunk jelen évi első füzetében megemlékeztünk röviden 
arról, hogy két unitárius lelkésznek: Dr. Jaks-nek és Redfern-nek 
a liverpooli nagy anglikán székesegyházban való szolgálata milyen 
visszahatást gyakorolt anglikán konzervativ körökben. Mikor a tu- 
dósitást irtuk, még nem volt birtokunkban az a gazdag eszme- 
áramlat, amely e körül a kérdés körül az unitárizmussal kapcsola- 
tosan napfényre került s amely még ma sem jutott el befejezéséhez 
s akkor csak mint kisebb jelentőségü eseményt jegyeztük föl. Azóta 
azonban nagyjelentőségü eseménnyé nőtte ki magát, mert, ugy- 
szólva, az angol egyházi lapokat teljesen és a nagy politikai lapo- 
kat is részben foglalkoztatta ez a kérdés és foglalkoztatja még ma 
is, mert a kereszténység kérdésének elvi jelentőségü szempontjai 
domborodnak ki a vitában. Az minket a kérdéssel való foglalko- 
zásban most nem akadályozhat meg, hogy a kérdés még vita alatt 
áll, mert az egyes álláspontok annyira kifejezettek, hogy azon vál- 
toztatás nem remélhető s kiegyeztető, megbékülő, boldog vég éppen 
ugy nem remélhető, mint ahogy ilyet nem tudtak létesíteni a XVI. 
századi nagy vitatkozások alkalmával sem. A vitában az emberek 
csak győzni szeretnek, de meggyőzetni nem. Csak álláspontok jut- 
nak kifejezésre, de egyik álláspont sem adja föl a maga szempont- 
jait. Mégis nagyon tanulságos az ilyen vita, mert az álláspontok 
szilárd, kijegecesedett alakot vesznek föl s a nagyközönség jobban 
betekinthet a kérdések lényegébe. Ezen vitának rövid összefoglalá- 
sát a következő álláspontok szerint kiséreljük meg: 1. Konzervatív 
világi álláspont; 2. az orthodoxus egyházi álláspont; 3. a szabad- 
elvü (modern) anglikán álláspont és 4. a legjobban érdekeltek, az 
unitáriusok álláspontja szerint. 

Mielőtt a kérdés lényegébe belemerülnénk, meg kell emlékez- 
nünk arról a körülményről, hogy az angoloknál a vallási kérdések- 
nek megvitatása nem tartozik a ritkaságok közé. Az ilyen  kérdé- 

sekkel a napilapok is éppen eleget foglalkoznak s az angol hideg 
vér meg tudja őrizni a nyugalmát a legkényesebb kérdésekkel 
szemben is. Azon kivül nagyon érdekes jelenség, hogy az ugy 
nevezett modern, vagy szabadelvü gondolkozók arra igyekszenek, 
hogy különböző felekezetek között, a nagy keresztény célokért, meg- 
teremtsék az együttmüködés lehetőségeit. Az ilyen nemes törekvés- 
nek áldásos hatását éreztük mi is, midőn egy felekezetközi bizott- 
ság Angliában és Amerikában arról a nemes feladatról gondolko- 
zott, hogy a nagy világháboru által legjobban sujtott népekről 
gondoskodjanak. Ugyancsak ennek a felekezetközi mozgalomnak 
volt egyik eredménye az a mozgalom, amely ,Copec" röviditett 
cim alatt azért alakult, hogy a világ minden népe között az igazi 
békességet, szeretetet, igazságosságot és testvériséget ápolják és 
megakadályozzák egy bekövetkezhető ujabb háborunak a kitörését. 
Sajnos, a , Copec" csak a nagy és nemes célkitüzéseinél maradott. 
Ez a világ, amely magát kereszténynek mondja, nem sokat ad 
azokra, akik a népek viszonyát az evangélium alapján kivánják ren- 
dezni. A szabad irányu gondolkozásnak volt egyik eredménye, hogy 
a különböző felekezetek lelkészei felajánlották egymásnak szószékei- 
ket, hogy ne csak társadalmi munkában, hanem magában a tem- 
plomi szolgálatban is együtt müködhessenek. Természetesen mind- 
ezen munkában legelől az unitáriusok jártak, akik már régóta nem 
valamely tantétel jól megformulázott voltában, hanem a gyakorlati 
kereszténységben találják meg a vallásos ember hivatását. Azonban 
az unitáriusokkal, ezen különösen Jézus szive szerinti ténykedők- 
kel szemben, már régóta bizonyos ellentevékenységekkel léptek fel. 
Nevezetesen olyan elveket hangoztattak, hogy hát jó az együtt- 
müködés, de az istentiszteleti szolgálatból ki kell zárni azokat, akik 
a kereszténységnek alaptételeit (szentháromság, megtestesülés, he- 
lyettes elégtétel, stb.) nem hiszik. Ilyen volt a magát szabadelvü- 
nek tüntető Dr. Temple yorki érsek, aki 1921-ben Manchesterben 
(akkor Manchester esperese) kitért az unitáriusokkal való együtt- 
müködés elől. Most, mint yorki érseknek, éppen az unitáriusokkal 
való együttmüködés miatt kell itéletet mondania a liverpooli 
esperes, a tényleg modern Dr. David fölött, kinek irodalmi mükö- 
dése is elismert az egész angol nyelvterületen. 


Ezeknek előrebocsátása után, hadd lássuk a nagyfontosságu 
vita lényegét. 

1. A. konzervativ világi álláspont. Ezt az álláspontot a leg- 
határozottabban Lord Hugh Cecil fejezte ki, aki a , Manchester 
Guardian" cimü nagy angol napilapban a többek között azt juttatta 
kifejezésre, hogy , megengedni a Krisztus istenségében nem hi- 
vőnek prédikálni a templomban, Krisztus iránti hütlenségnek, tör- 
vénytelennek és botrányosnak kell nevezzük". A Lord nem elé- 
gedett meg hirlapi közleményben való tiltakozással, hanem a felelős 


. tényezők ellen, akik meghivták, vagy meg nem akadályozták az 


unitárius lelkészek szolgálatát, a yorki érsekhez följelentést is 
tett. Ezután Lord Halifax, egy másik konzervativ főur, a Cecil 
Lordhoz irott levelében igy elmélkedik: , Hogy a liverpooli püspök 
ilyen beszédeket helyben hagyott, az rettenetes botrány, amelyet ha 
tiltakozás nélkül elnéznek, végzetesen káros lesz az anglikán egy- 
ház helyzetére nézve."? Aztán a nemes lord azért pirul, hogy nem 
akadott más is, aki tiltakozó szavát fölemelje ez ügyben az ő lord- 
társán kivül. Ezekkel kapcsolatosan emlitjük fel, hogy egy tucat 
napi és más folyóirat-féle szintén foglalkozott ezzel az üggyel 
ugyancsak ebből a szempontból. A nagy világlapok között figye- 
lemre méltatta a kérdést a londoni ,, Times" is. E lap is dogmai 
és törvényes szempontból nézte az ügyet, de már nem oly elfogul- 
tan, mint a két lord. Azt juttatta kifejezésre, hogy az ilyen viták 
sem az angol egyháznak, sem pedig az unitáriusoknak nem hasz- 
nálnak, jobb tehát a vitára alkalmat adó eseteket elkerülni. 

2. Az orhodoxus egyházi állláspont teljesen fedi a két lord- 
nak szempontjait. Rengeteg sok közleményt idéz az Inguirer, mely- 
ben az unitáriusokat kivül helyezik a keresztény világ határain, 
mert nem hisznek a Krisztus istenségében, a megtestesülésben, a 
a helyettes elégtételben. Ha ezeket az állításokat csak részben is 
ismertetnők, folyóiratunkat megfosztanók épületesebb olvasmányok- 
tól. Újat semmit sem mondanak, csak idézik a régi nótát. A ke- 
reszténységet a niceai és más egyetemes zsinatok határozatai s az 


. angol egyház 39. cikkelyének állításai alapján itélik meg; elfeledik, 


hogy 1813-ban Angliában is az unitárius vallás törvényesen elís- 
mert felekezet lett s ezt tudomásul nem venni annyi, mint a hazai 
törvényekkel illojálisan szembeszállani, 


1 The Inguirer 1934 január 6. Unitarians in Liverpool Cathedral. 
2 U. o. 

3. Legnevezetesebb az ugynevezett ,modern egyházi embe- 
reknek" (az angol egyház szabadelvű irányzatának) az álláspontja. 
Mielőtt a tulajdonképpeni tárgyra rátérnénk, röviden ismertetnünk 
kell ezt a nemes irányzatot.! Ez az irányzat az anglikán egyház 
kebelében van s nem is akar onnan kiválni, de határozottan együtt 
halad a tudománnyal. Nem csinál titkot abból, hogy a régi hitcik- 
keknek jórészt csak történeti értékük van. Jól tudja, hogy Jézus és 
Krisztus között mi a különbség. Nem csinál titkot abból sem, hogy 
a régi hitcikkek elismétlése egy mai emberre inkább teherként, mint 
a hit fölemelő erejével hat. Legszivesebben megröviditené, átdol- 
gozná modernné a régi hitvallást, kihagyván a mai világfelfogással 
teljesen ellenkezőket és mai felfogásnak megfelelő értelmet adna 
annak, ami megbirja az átdolgozást. Egy ilyen kátét még 1907-ben 
készitett volt Sir Oliver Lodge,? amely számtalan kiadást ért el. 
Bizonyos tekintetben ezeket az elveket látjuk megvalósulva néhai 
püspökünk, Ferencz József Hittanában és Konfirmációi kátéjában 
is. Az angol unitáriusokhoz való viszonyuk a legszivélyesebb, leg- 
nemesebb baráti viszony. Valójában nem is az angol unitárius 
egyházzal rokonszenveznek, hanem egyes nagy unitárius személyi- 
ségekkel, akiket a kereszténység legnagyobb tanitói közé soroznak. 
Azonban az anglikán egyház alkotmánya, az egyháznak államhoz 
való viszonya mellett teljesen kitartanak. Legtöbbje ezen modern 
egyházi embernek meggyőződéses unitárius, de távol áll tőle azon 
gondolat, hogy az anglikán egyházat elhagyja. Nem arra töreksze- 
nek tehát, hogy az egyházukat elhagyják, hanem arra, hogy az egyház- 
zal elhagyassák a régi ösvényeket s teljesen modernek legyenek 
hitelvekben s a kereszténység művének a kiépitésében. Ezek meg- 
győzödésükért készek a legnagyobb küzdelemre is. Azt mondják, 
úgy fogják védeni álláspontjukat, mint a spártaiak a thermopilei 
szorost. ; 

Az elmondottakból következik, hogy az unitáriusok ettől az 
irányzattól csak jót várhatnak. A legnagyobb igazság és testvéri 
érzéssel tartanak ki az unitáriusok védelmében. Dr. H. D. A. 


a at 


! The Inguirer. 1934. febr. 24, Modern Churchmen and Unitarians. By 


H. Gow, M. A. D. D. 


: The Substance of Faith alleid with science. Káté a szülök és tani- 
tók számára, VIII-ik kiadás (huszezredik). 

Major, a The Modern Churchman szerkeszője ezt írja: , Az unitá- 
riusok igényt tartanak a keresztény névre ; igényt tartanak a nagy 
keresztény örökségre; igényt tartanak arra, hogy a Krisztus egy- 
házának tagjai legyenek és arra, hogy az ők hite az, amit Jézus 
tanitott. Nagyon szerencsétlen gondolatnak tartom, hogy a liver- 
pooli székesegyházban való .szolgálatukkal kapcsolatosan megta- 
gadják tőlük a keresztény nevet. A keresztény névnek tőlük meg- 
tagadása fanatikus és igazságtalan lélekre vall. Hogy a keresztény 
fogalomnak mi felel meg, arra különbözők a föltételek. Némelyek 
dogmatikai szempontból vizsgálják ezt a kérdést. Egyházi körök- 
ben ez a szokásos. A niceai hitvallás és az egyetemes zsinatok 
más határozatai alapján az unitáriusok ki vannak zárva a keresz- 
tények sorából. E zsinati határozatok alapján azonban csak az or- 
thodox és katholikus nevektől vannak megfosztva, de nem a ke- 
resztény névtől. Be kell lássuk, hogy Krisztus senkinek sem adott 
felhatalmazást arra, hogy valakinek keresztény voltát dogmatikailag 
állapítsuk meg. Nem a dogma a bizonyitéka a kereszténységnek, 
hanem a magaviselet és a jellem: , gyümölcséről ismeritek meg 
őket". Miért hivtok engem igy: Uram, uram, ha nem cselekszitek 
azokat a dolgokat, amelyeket én mondok ?. Ezen szempontból bi- 
rálva, az unitáriusok magasan állanak. Mint felekezetet, a követ- 
kező nemes vonások jellemzik: Feddhetetlenség, megbizhatóság az 
üzleti életben, erkölcsi tisztaság a családi életben, emelkedett fel- 
fogás és nemes emberszeretet a közélet szolgálatában. Ha min- 
denki, aki becsületes és igazságos, tartozzék bár akármelyik nem- 
zethez, Krisztushoz bocsátható, ki tagadná meg a keresztény nevet 
joggal ezektől?" 

Az elismerés hangján szóló cikk tovább az unitáriusok mély 
vallásosságáról beszél s különösen kiemeli azon unitárius egyházi 
énekszerzők munkásságát, akiknek énekei az anglikán egyház éne- 
keskönyvében is benne vannak (I. Russel Lowell, Sir. I. Bowring, 
S. F. Adams). 

Az unitáriusokkal való együttműködés érdekében fölemelte 
tekintélyes szavát Birmingham anglikán püspöke ís aki a város 
tekintélyes unitáriusainak adózik nagy elismeréssel, visszautasítja 
azt a lehetetlen felfogást, mintha az unitáriusok nem volnának ke- 


resztények. ; ; 3 
A vita elvi kérdése a jelzett csapásokon folyik tovább, az uni- 


ESZO 


rúg; 


A líverpooli levél. 


táriusoknak előnyére, mert nemcsak ellenségei, hanem rokonszen- 
vező jó barátjai is vannak. Magában az anglikán egyházban is az 
ügy valószinüen nem fog sulyosabb bajokat okozni; a magas egy- 
házi méltóságok, ha másképpen nem, megoldják a kérdést, ugy, 
mint annak idején Prohászka Ottokár székesfehérvári püspök, , aki 
laudabiliter se consedit" a pápai collégium határozatának. Annyit 
azonban a konzervativ propaganda mindenesetre elért, s ez elég 
szomoru siker, hogy az unitáriusokat egyhamar nem fogják meg- 
, hivni, hogy anglikán templomban prédikáljanak. A kérdés azonban 
ezzel csak külsőségeiben van elintézve. Az angol egyház kebelé- 
ben továbbra is megmaradnak azok a modern egyházi emberek, 
akik álláspontjukat ugy fogják védeni, mint a spártaiak a ther- 
mopilei szorost. A spártaiak, amint ismeretes, mind elestek a szo- 
ros védelmében, de kitartásukkal, hősies önfeláldozásukkal örök 
dicsőséget szereztek a spártai névnek. Nem kételkedünk, hogy az 
angol , spártaiak" is méltók maradnak nevükhöz, elhatározá- 
sukhoz. 

4. Az unitáriusok csak közvetve kerültek bele ebbe a vitába, 
mert hiszen őket a nemes lordok nem idézhették meg semmiféle 
egyházi vagy világi törvényszék elébe, s mégis ők lettek a drámai 
küzdelem főhősei. Róluk van szó, hogy keresztények-e vagy nem ? 

Az unitáriusok a vitát angol hideg vérrel, méltóságos kitar- 
tással állják. Minden támadásra megadják a nyugodt feleletet. A 
kereszténységet nem a Jézus tanitásait figyelembe nem vevő zsinati 
határozatokhoz mérik, hanem Jézus tanitásaihoz és fönséges pél- 
dájához. A zsinati s más határozatok szerint magát Jézust kellene 
kizárni a kereszténységből. Abból aztán egy cseppet sem engednek, 
hogy Jézust, mint vallásos szellemet, a legnagyobb tiszteletben tart- 
ják s hogy a kereszténység nemes elnevezésére csakis a Jézus sze- 
rinti hit, cselekedet és életfolytatás jogosit fel, Az egyes hitelvi kér- 
déseknél a konzervativ szempont leginkább a megtestesülésnél 
akadott fönn s erre a The Inguirer Mortineau szavaival válaszolt: 
,A megtestesülés igaz tény, nemcsak Krisztusra vonalkozólag  ki- 
zárólagosan, hanem az emberre nézve egyetemesen és Istenre nézve 
soha meg nem szünöen. Az Isten oda hajlik az emberihez, hogy 
benne lakozzék és az emberiség az isteninek felfogható szerve. 
És a bennünk lévő szellemi világosság, amely a mi magasabb éle- 
tünket alkotja, ,egylényegü" az ő igazságosságával — az ő kinyi- 

latkoztatásával, a mi természetünk szinjátékán meg nem változott 
lényeggel és tekintéllyel. Ennek a nagyszerü és egyetemes igazság- 
nak Krisztus lett a kinyilatkoztatójá, nem azért, mintha egy kivéte- 
les személyiség lett volna (aki semmire nézve sem lehetett volna 
szabály), hanem az. által, hogy annak szembetünő példája lett, 
amely oly hathatós és éles, mintha minden fátyolt meggyujtanánk, 
amely továbbra is eltakarná őt". 

A fönti idézet arra az állításra is megfelel, mintha az unitá- 
rius vallásos felfogás szegényebb volna hitben, mint az ortodox val- 
lások, amelyek a hitcikkeknek sokaságát megtartották. Nem az élettelen 
hitcikkek teszik a vallás tartalmát, hanem a vallásos élet mélysége, 
teljessége. Jézus a hitcikkekkel nem foglalkozott, hanem mindig, 
minden körülmények között Istennel volt. Ez az Istennel való ál- 
dott egység adja meg a vallás gazdagságát, nem a rideg dogma 
zörgős csontja s az egyházi törvények farizeusi és irástudói betü- 
magyarázata. 

Végül arra kell megjegyzést tegyünk, hogy az unitárius val- 
lás szempontjábó: mi a jelentősége annak a vitának ? Ártott-e, vagy 
használt az ügynek ? A .két unitárius jeles pap, dr. Jacks és Red- 
fern Összesen négyszer szolgált anglikán szószéken az emlitett al- 
kalommal ; Redfern egyszer, Jacks háromszor, de hitelvi kérdés 
egyszer sem jött elő; mind a négy beszéd a gyakorlati keresztény- 
ség egyetemes kérdéséről szólott, amely anglikán szempontból 
ugyanaz, mint unitárius szempontból. Amikor azonban az ügyet 
kifogásolni kezdették, a vallás elvi kérdései is előtérbe jutottak s bizo- 
nyos ugynevezett dogmatikus álláspont nagyon kis rokonszenvet 
ébresztett; a szabadelvü, modern vallásos álláspontnak felsőbbren- 
düsége, magasabb szempontjai teljesen kidomborodtak. Lényegében 
az unitáriusok nem veszítettek semmit, sőt az unitárius vallás sok 
rokonszenvet vivott ki magának ebben a küzdelemben is, A kon- 
zervativok pedig elveszítették egy jókora modern szellemi mozga- 
lomnak a rokonszenvét s amellett magában az anglikán egyház- 
ban nézeteltérést szitottak. A mérleg mostani állása az unitárizmus 
szempontjából elég jó. De azért minden igaz unitárius és más sza- 
bad vallásos szellem mélyen fájlalja, hogy az unitáriusok és ang- 
likánok közötti eme nemes együttműködést hideg, testvérietlen dog- 
matikusok és felekezetieskedők megzavarták s minden igyekeze- 
tükkel azon vannak, hogy az egyetemes emberi célokért a Jézus 

szellemében tovább müködjenek. Az unitáriusok, Jézus példája nyo- 
mán méltósággal viselik magukat a támadásokkal szemben és to- 


vább küzdenek az emberiség nagy és egyetemes céljaiért a keresz- 
tényi szeretet és megbocsátás alapján. 


Benczédi Pál. 


Janus Pannonius verseiből. 
A szegénységet dícsérő gazdagról. 


Mióta újra úgy él, Hogy révbe ért a sajka, 
Mint tengerben a hal, Kismiska lett a baj? 
Hevűl az ekeszarvért Várj, juss csak újra bajba, 
S Cincinnatust szaval. Mihók, s akkor szavalj! 

Ptolemaeus. 


Arasznyi, érzem, ez az élet, 
De lelkem hogyha belemélyed 
S csillagvilágok titkos útját járja : 
Földet nem érez már a lábam, 
Ott fent teritnek s telt kupámban 
Az Istenek dicső ambroziaja. 


Perinusra. 
Ártatlanul hogy gyanusitnak . . . ! 
. . . Nem, ártatlant nem gyanusitnak. 
Ott hibáztál, hogy — gyanusitnak. 


A besugókra. 


Hallgatni ma már nem elég, sajna . . . 
Egy szót se szólj bár, — a kopó hallja. 


Dionysios zsarnokra. 


Reszket a dús lakomán s nem mer falatozni a vendég, 
Hátborzongva tekint föl, mikor üt le a bárd. 
. . , Látod, ilyen boldog vagyok én — szól búsa 


- ; n a gazda — 
Látod, ilyen boldog mindenik úr, aki fél. 


Homeros sírjára. 


Itt ki pihen? Hősök föltámasztója, Homeros. 
Vándor, térdet hajts! Itt a Poeta pihen, 


Forditotta : Pálffi Márton, 
1 GYE 


IRODALOM 


Áhitat kis könyve. Összeállitotta : Szent-Iványi Sándor. Kis, 
16-od rét. 85 old. Az Unitárius Iratterjesztő Bizottság kiadása. 
Ara 15 lei. 

Az izléses kiállitásu kis imádságos könyv 32 különböző alka- 
lomra irott rövid imádságot tartalmaz. Az irók között Vári Albert, 
Németh István, Ürmösi József, Pálfi Márton és Szent-Iványi Sándor 
szerepelnek vallásos áhitatot keltő imádságaikkal. Dr. Boros püspök 
úr irt meleghangu ajánló sorokat elébe. Mi is ajánljuk olvasóink 
figyelmébe s reméljük, hogy tartalma és olcsóságánál fogva, hiveink 
kedvelt imádságos könyve lesz. Különösen gyermekeknek kedves 
ajándékul szolgálhat. 

S. Nagy László: A megtalált Isten. Versek. 8-ad rét. 32 old. 
Erdélyi Szemle kiadása. Ára 40 lei. 

Az U.I. T. főtitkára ujabbi verseit bocsátotta nyilvánosságra. 
A versek tartalmát hiven jellemzik azok a főcímek, amelyek alá az 
iró sorozta, Ezek: A megtalált Isten, Szülőházam falára, Testvéreim, 
Elmult évek szüretjéről. Az első alá sorozott versekben a költő 
családi életének örömében és boldogságában látja Isten áldó kezét 
s az utána epekedő vágy emeli érzelmeit a vallásos áhitat szférá- 
jába. "A másodikban a gyermeki és testvéri sziv forró érzelmei jut- 
nak kifejezésre. A harmadikban az egyetemes emberszeretet magas- 
latára emelkedik. Mig a negyedikben az ifjuság kedves emlékei 
ujulnak meg lelkében s belső megnyugvással bucsuzik el tőlük. 
Nem forrong, nem lázadozik, hanem a hit és szeretet által kiegyen- 
sulyozott lélek alázatával megnyugszik a gondviselés bölcs akara- 
tán. A formákban és tartalomban egyaránt változatos verseket ol- 
vasóink figyelmébe ajánljuk. 

Dr. Boros György : Carlyle. Az Erdélyi Muzeum-Egyesület 
kiadása. Erdélyi Tudományos Füzetek. 61. sz. 8-ad rét. 13 oldal. 

Az E. M. E. mult évi előadás-sorozatában olvasta fel püspö- 


Irodalom 
künk a Carlyle halálának 50-ik évfordulója alkalmából, amelyben 
élénk tollal irott rajzát adja a kiváló gondolkozó, filozófus és his- 
torikusnak, aki Emersonnal és Channinggel rokonlélek volt s az 
előbbivel szoros barátságot is tartott fenn. Aki egy rövid össze- 
foglaló képet akar kapni a világhírü iróról, annak ajánljuk e füzetet. 

Dr. Boros György: Püspöki jelentés az 1932—1933. egy- 
házi évről. Különlenyomat az 1933. évi Főtanácsi jegyzőkönyvből. 
8-ad rét. 14 oldal. : 

Meleg és közvetlen hangon számol be a főpásztor két év 
pásztori munkájáról és eseményeiről. A püspöki látogatások, sze- 
mélyi ügyek, statisztikai kimutatások, külföldi érintkezések és a 
halottakról való megemlékezés teszik változatossá, tanulságossá és 
történelmi értéküvé a jelentést. 

A székelykereszturi Unitárius Főgimnázium Értesitője 
az1932—1933.isk. évről. Szerkesztette : Szentmártoni Kálmán igazgató. 

Román és magyar nyelven adja hű képét az intézet egy évi 
működésének. A képen a legszebb vonás az: a hősies küzdelem, 
amelyet a mai sulyos gazdasági viszonyok mellett folytatnak az 
intézet felső tagozatának fenntartásáért. Szomoru fejezete volt az év 
történetének, hogy Gálfalvi Samu igazgató sulyos betegségbe esett, 
ami miatt nem végezhette igazgatói teendőit. Azonban állapota 
annyira javulóban van, hogy rövidesen üdvözölhetjük a tanári 
munka mezején. Az előirt nemzeti ünnepeket megtartották. Augusz- 
tus 29 és 30-án sikerült kirándulást rendeztek a székelyföldi für- 
dőkre. Könyvtár és szertárak normális gyarapodást mutatnak. Az 
önképző-kör 3 tagozattal sikeresen müködött. A konviktus épületét 


kibővitették. A baccalaureátusi vizsgán a jelöltek 714 százaléka 


ment át. A tanulók létszáma 166 volt, akik közül unitárius volt az 
alsó tagozaton 63, a felsőn 34; összesen 97. A tanulók összesen 
244.510 lei segélyben és jutalomban részesültek. Az értesítő gondos 
összeállításáért Szentmártoni Kálmán igazgatót elismerés illeti. 
Unitárius Értesitő. Szerkeszti: dr. Iván László. Magyaror- 
szági testvéreink lapjának a szerkesztését a budapesti keblitanács 
megbizásából a mult évi január hóban dr. Iván László, folyóira- 
tunk munkatársa vette át, Azóta megújult formában, gazdag és vál- 
tozatos tartalomban jelenik meg. Nemcsak széleskörü hirszolgálatával, 
hanem emelkedett szellemii vallásos cikkeivel is épiti az istenországát. 
Olvasása sok erkölcsi haszonnal jár. Előfizetési ára egy évre 4 P. 

Felhivás, Olvasóinkat testvéri szeretettel kérjük, hogy hátrá- 
lékaikat rendezni s a folyó évi előfizetési dijaikat beküldeni szives- 
kedjenek. Ez által kiméljenek meg a sok ok nélkül való levelezés 
költségeitől és fáradságától. Az U. I. T. pénztára sem tudja állan- 
dóan előlegezni a nyomdai költségeket. Különösen lelkésztársainkat 
kérjük — költségkimélés tekintetéből is —, hogy adjanak felhatal- 
mazást a pénztárnak, hogy tartozásaikat kongruájukból levonhassa. 
Az egyházközségek nagymérvü hátralékáról mindenüvé kimutatást 
és felszólítást küldöttünk, kérjük, vegyék figyelembe s bármily kis 
részletekben törleszteni igyekezzenek, különben kénytelenek vagyunk 
a folyóirat küldését beszüntetni. 

Kérelem. Munkatársainktól szives türelmet kérünk, hogy be- 
küldött dolgozataikat — az aktuális cikkek miatt — nem közölhet- 
tük. De rendre jönni fognak. 

Mikó Imre doktor. A kolozsvári egyetemen március 31-én 
avatták jogi doktorrá Mikó Imrét, Mikó Lőrinc egyházi titkárunk 
jeles képzettségü fiát. Örömmel gratulálunk a szülőknek és az uj 
doktornak. Kivánjuk, hogy azokat a szép reményeket, amelyeket 
az unilárius egyház és az erdélyi magyarság táplál iránta, valóra 
váltsa. Benne a nemes családi tradiciók tovább éljenek, amit kü- 
lönben eddigi tanulmányai és közismert jelleme alapján jogosan 
remélhetünk. 

Uj lelkészek. Ütő Béla alsórákosi lelkész nyugalomba me- 
netelével megüresedett állásra a püspök úr Fülöp Árpád fogarasi 
h. lelkészt, helyébe Fogarasra Simén Dánielt nevezte ki. Ugyan- 
csak Abásfalvára a Kádár Lajos helyére a hivek egyhangu válasz- 
tása alapján Nagy Sándor jelkészjelölt kapott kinevezést.  Kisérje 
Isten áldása az ifju lelkészek munkálkodását, hogy beszéddel és 
példaadással fennen hordozzák az evangeliumi hit világító szövét- 
nekét. 


BENÖT 

Bihar. Ott, ahol ezelőtt 365 esztendővel Dávid Ferenc 6 na- 
pig tartó vitatkozásban aratott diadalt Melius és hiveivel szemben, 
ahol Basilius István győzelmesen hordozta az unitárius hitlobogó- 
ját: ma ujra hangzik az Isten egységének evangéliuma. Bihar köz- 
ségben az unitáriussá lelt hivek egyházközséggé alakultak s Nagy- 
váraddal társas viszonyba léptek. Igy alakult meg a Bihar—nagy- 


? 
ki 


váradi társ-egyházközség. Az uj egyházközségbe a püspök úr. 


Komjátszegi Géza lelkészjelöltet nevezte ki h. lelkésznek, aki állását i 
március 9-én foglalta el a hivek lelkesedése mellett. Amidőn test- 


véri szeretettel üdvözöljük az uj lelkészt és hiveit, kivánjuk, hogy 


az Isten áldja meg nemes szándékaikat s tegye gyümölcsözővé 


lelkes törekvéseiket. 


Gyallay Domokos a Petőfi Társaság tagja. A budapesti j 
Petőfi Társaság Gyallay Domokost f. évi március hóban tartott 


ülésében levelező tagjává választotta. Szivből örvendünk ez ujabb 
kitüntetésnek, amely Gyallay értékes irodalmi munkásságának a 
méltánylása s még sok, hasonló sikert kivánunk neki, aki az U. I. T.- 


nak is munkás tagja. Itt emlitjük meg, hogy a budapesti nemzeti — 


szinház egy uj szinmüvét rövidesen elő fogja adni. ,Ha szenved 
egy tag, vele egyült szenvednek a tagok mind, ha tisztességgel 
illettetik egy tag, vele együtt örülnek a tagok mind." (I. Kor. 12 r., 
26. v.) 

Nyugalomba ment lelkészek. Ütő Béla alsórákosi és Kádár 
Lajos abásfalvi lelkészek kérték nyugalmaztatásukat s az E. K. T. 


a nyugdij-bizottság javaslatára, teljesitette kivánságukat. Mind a 


ketten zajtalanul, de becsületes hűséggel szolgálták Istenországa 
ügyét ott, ahová a gondviselés állitotta. Kivánjuk, hogy hosszu 
időn keresztül jó egészségben élvezzék a hűségükkel megérdemelt 
nyugalmat, 

Nagybecsiü ajándék a kolozsvári unitárius kollégium 
könyvtára számára. Dr. Ferencz József isk. f. ü. gondnok, bol- 
dogult atyja, néhai Ferencz József nagynevü püspökünk hagyatéká- 
ból tiz csomag értékes kéziratot s husz darab könyvet volt szives 
könyvtárunknak ajándékozni. E könyvek közül egy pár igen értékes, 
XVII. századbeli nyomtatvány. Ezek között is van egy kolozsvári 
könyvkötőtől szépen bekötött, 12-ed rét, csinos kis könyvecske. 
A könyv eredetileg Széplaki Petrityevith (akkor még igy irták!) 
Horváth Miklósé volt. Ennek halála után Horváth Ferencnek, az 

, Apologia Fratrum Unitariorum" szerzőjének birtokába ment át. 
. Néhai püspökünkhöz valószinüleg kebelbarátja, Br. P. Horváth 
Kálmán főgondnok ajándékozása utján jutott. E könyvecskébe négy 
. nyomtatott és egy kézzel irott kis mű van egybekötve. A négy 
utolsó is ritka, értékes munka, ezuttal azonban az elsőről. akarunk 
megemlékezni. Ennek teljes cime igy hangzik: ,Az Háromságnak 
oltalmazására gondolt legfővebb okoskodásnak meg-visgálása." 
Nyomtattatott a mű Üdvezitőnk születése után 1634. esztendőben. 
. Tartalma, amint a cimből is kitetszik, unitárius védőirat. E könyv- 
. ről Szabó Károly a Régi Magyar Könyvtár I. kötetének 280. olda. 
lán, a 637. sz. alatt a következőket mondja : , Ezen ma ismeretlen 
. unitárius könyvet, mely kétségtelenül Kolozsvárt volt nyomtatva, 
. ismerte és leirta Kénosi Tőzsér János, Hist. Typogr. Unitar. Trans. 
207. old." Ime tehát a Szabó Károly előtt még , ismeretlen unitá- 
rius könyvnek" egy teljesen ép és szép példánya, nagy örömünkre, 
előkerült s bizvást állíthatjuk róla, hogy ez, legalább ezidő szerint, 
unikum! Nem mulaszthatom el, mint kollégiumunk könyvtárosa, 
hogy e megbecsülhetetlen ajándékért Dr. Ferencz József isk. f. ü. 
. gondnok urnak itt, a nyilvánosság előtt is, kollégiumunk nevében 
hálás köszönetet ne mondjak. Márkos Albert. 

Uj tárgymutatónk. A K. M. uj tárgymutatójának a kinyo- 
matása, rajtunk kivül álló okokból, késedelmet szenvedett, de rövid 
időn belül meg fog jelenni s a megrendelőknek elküldjük. Ujabb 
jelentkezéseket elfogadunk. Ára 50 lei. 

Brassó. A brassói templomépités ügye fokozatosan halad 
előre. Az épitési engedélyt a város már megadta. Több jónevü 
épitési vállalkozótól árajánlatot kért a kebli tanács. Az E. K. Tanács 
jóváhagyása után, április 16-ra tervezik az épités megkezdését. 
Az épitési költségekre az adakozások serényen folynak. Felhivjuk 
olvasóink figyelmét, hogy az egyházközségnek e nemes célu törek- 
vésében segitségére menni igyekezzenek. 

Az uj egyház és az uj Németország. A nemzeti szociális- 
ták nemcsak a régi Németországot gyurták át és teremtették meg 
az uj, tisztán faji alapon álló nemzeti szociálista Németországot, 
hanem uj — nemzeti faji alapon álló — egyházat is akarnak létre- 
hozni. E mozgalom élén a nemzeti szociálisták által megválasztott 
birodalmi püspök, Müller L. és Schairer lelkész állanak. Az uj egy- 
ház szintén a tiszta arja-faji elmélet (Rassentheorie) alapján épülne 


Kölönfélék 


fel. Ez lenne az uralkodó szempont az uj egyház belső — hittani 
— szervezetének felépitésénél is. Igy az uj egyház nagyon meg- 
rostálná a kereszténység sok alaptételét és tanítását is. Ez az. 


uj nemzeti egyház-alakulat ugy Németországban, mint a kül- 
földi országokban sulyos kritikát, vádat hivott ki. Igy Németor- 
szágban meginditotta az , ujreformáció mozgalmat", vagyis az , Evan- 
gélium és Egyház" elnevezés alatt is ismert mozgalmat. Mi a célja 
ennek a mozgalomnak ? Tiltakozni az uj nemzeti egyház ellen és 
harcolni az állam keretében elhelyezkedő szabad egyházért. A moz- 


galom tagjai a lutheránusokból — akiknek alapfelfogásuk a ,hit 


által való megigazulás" — és liberálisokból, mint Von Soden, 


Juelicher, Deisman, stb. állanak. A mozgalom már 2800 lelkészt 
számlál tagjai közé, akik nem , Hitler állama" ellen vannak, hanem 


csak nem akarják, hogy az Ő politikája bevezetődjék az egyházba. 
Ehelyett az egyház életét akarják megujitani azáltal, hogy vissza- 


helyezik azt a bibliai és a reformációi alapra. Az uj nemzeti egy- 
ház és az uj reformációi mozgalom késhegyig menő küzdelmet 
folytat még ma egymás ellen. Hogy melyik fog győztesen kikerülni 
a küzdelemből és melyiknek van igaza, még jóslásokba sem lehet 
bocsátkozni. Akármelyik mozgalom is kerüljön ki győztesen a küz- 
delemből, a vesztes fél nem a másik mozgalom lesz, hanem az 


általános keresztény egyház! Nyerni csak a keresztényellenes irá- 


nyok fognak és azok, amelyek a teljes nihilizmust és anarchiát 


hirdetik ugy a vallás, mint az erkölcs terén! Ezt kellene észre- 
venniök a németországiaknak ! És ilyen szempontból értékelni eze- 
ket a mozgalmakat. Erdő János. 

Vallás és nacionalizmus. Napjainkban sok szó esik a vallásról 
és nacionalizmusról, e kettőnek egymáshoz való viszonyáról stb. 


mm 


A régi történeti egyházak mellett uj nemzeti és egyetemes egyhá- 
zak akarnak alakulni a tulzott nacionalizmusból kifolyólag. Tehát a 


vallás és nacionalizmus a jelenben időszerü kérdés, s mint ilyen- 
nel, érdemes foglalkozni. G. A. Smith : , Little Essay in Religion" 
c. kis munkájában szintén foglalkozik ezzel a kérdéssel, a , Reli- 
gion und Nationalism" c. fejezetben. S bár csak nagy általános- 


ságban tárgyalja a kérdést, mégis haszonnal fog járni közlése azok I 


számára, akik a vallás és nacionalizmus kérdésével foglalkoznak. 
,Az ember szükségszerüleg vallásos. A kötelesség közös köre 
nem elégiti ki lelkének éhségét. Neki mindig jelentést és irányi- 

tást kell keresni az élethez. Vágyik áthatni azt a titokzatosságot, 
mely körülveszi őt, törekszik életének egységesítésére és tökélete- 
sitésére és ennek környezetével való összhangbahozatalára. Ez a 
keresés és törekvés a vallásos szellemnek megnyilatkozása. Ez a 
nyersanyag, mely a földön levő minden vallásnak alapját teszi. 
Ezért csak egy vallás van, noha emellett a vallás magyarázatának, 
értelmezésének végnélküli változata létezik. Ezek az értelmezések 
azonban általában földrajziak, és nagy mértékben a nemzeti hatá- 
roknak felelnek meg ; noha mindegyik ilyen nemzeti értelmezésben 
is az ellentétes vallásos rendszerek egész sorozata foglal helyet. 
Csodálatos fejlődése az emberi lélek egyetemes vágyódásának, élete 
jelentéséért és irányáért! Egy állandó és változatlan vágyódás ! Ezer, 
meg ezer kisérlet a kielégítésre! Bizonyára végül is az egységet 
(a vállást illetőleg) el fogjuk érni, mert el kell érnünk! Az egység 
eljön minden változások ellenére. Mostanig minden csak változás 
és átmenet volt. Az ember végül kisérlet és próbákon keresztül 
megtalálja önmagát. A nacionalista-nemzetieskedés még csak kisér- 
letezés, hogy megoldja a fajnak összeolvasztásában az ember: kö- 
zös testvériségét, amely egyuttal véget fog vetni az egyenetlenség- 
nek és gyülölségnek. A vallásnak ez az átmeneti állapota hason- 
lóképen el fog mulni amaz egyetemes felismerésben, hogy az em- 
ber testvérisége az igazi jelentése és célja az életnek." Erdő János. 

,Az erkölcsi nevelés nemzetközi kongresszusa". Az an- 


. gol és a Nemzetközi Unitárius Társulat f. é. szept. 11—14. között ren- 


dezi meg Krakkóban hatodik kongresszusát. A kongresszus tárgya : Az 
erkölcsi erők közös volta minden emberre, az erkölcsi erők eredete és ki- 
fejlődése a nevelés által. A kongresszust előkészítő közvetlen lengyel bi- 
zottság cime : Mme Marie Sokal, Warsaw, Muzeum Osviáty, Hoza 88. (e. j.) 
. —— Egy kisérlet a vallásos nevelésben. Margaret Barr a Cal- 
cutta-i Gokhale Memorial Girls School-ban érdekes kisérletet vég- 
zett a vallásos nevelésben. Tanitványait koruk szerint négy CSOo- 
portba osztotta, 8—10, 10—12, 12—14 és 14 éven felüliek. Az első 
csoport tananyagául a nagyon egyszerü történetek, könnyü mesék, 
legendák és egyszerü történeteket választotta. A második csoport 
tananyaga hasonló az elsőéhez, csupán itt már a mesék, történetek 
stb. sokkal haladottabbak és fejlettebbek. A harmadik csoportnak 
tananyaga a vallások története. Ez az alap a negyedik csoport tan- 
anyagához, mely az egyetemes vallás elveinek és tantételeinek meg- 

tanitásában áll. Margaret Barr különös és érdekes vallásos nevelé- 
sének célját két pontban jelöli meg: 1. Hogy a lányokat türelme- 
sekké és méltányolákká tegye mások vallása iránt és 2. vallásos 
irodalom olvasására és annak megbirálására buzditsa. (Za 

Külföldi hirek. Általános: A zsidóság száma a legujabb 
számítások szerint az egész világon 16,008.000. Ebből Eu- 
ropában él majdnem háromnegyedrésze: 10,121.000. Ameriká- 
ban: 4,685.000. Ázsiában: 745.000. Afrikában: 457.000, mig 
Ausztráliában és a szigetvilágon egészen elenyészően csekély a zsi- 
dóság száma. — A Biblia ma már 667 nyelvre van leforditva, közülük 
a teljes Biblia 149 nyelvre. A közelebbről elmult időkben 12 uj for- 
ditás készült, legnagyobbrészben afrikai benszülött törzsek nyel- 
vére. A Bibliatársulat az 1932 évben 10,617.470 Bibliát adott el, 
mely az előző évvel szemben 65.186 többletet jelent. Nagy  hala- 
dás mutatkozik Ázsiában, különösen Kinában, ellenben Európában 
a kommunista propaganda miatt hanyatlás észlelhető. Igy pl. Ma- 
gyarországon is 20.000 pld. kevesebb fogyott. Érdeklődés a zsidók 
körében mutatkozik. — Az Alliance Universelle egyetemes imahe- 
teit a világ összes protestáns gyülekezetei, mint minden évben, az 
idén is január havában megtartották. Vajon nekünk unitáriusoknak 
nem volna-e szükségünk arra, hogy minden alkalmat megragadjunk 
az imádkozásra. — Egy afrikai néger professzor a Párizsban meg- 
tartott pán-afrikai kongresszuson tartott előadásában a mai modern 
európai kulturát gunyolva, a következőket is mondja: , Európa és 
Amerika ki vannak merülve szellemileg s hamarosan ki fognak 
merülni fizikailag is. Kétségtelenül hatalmas technikájuk van, egy- 
mást érik a különböző rekordok. Kulturális tekintetben azonban 
csak örökösök. A fehér faj utánozni kezd bennünket, a mi tán- 
cainkat s zenénket vette át és ez fog történni hamarosan költé- 
szetünkkel és filozófiánkkal is. Bálványuk a sport. Mi megvetett 
négerek, nem tartjuk hozzánk méltónak, hogy kar- és lábizmokat 
bálványozzunk", 

Franciaország: A párizsi Fakulté libre de théologie  protes- 
tante uj dékánja Henri Monnier professzor, a református dogma- 
tika tanára lett. A fakultás tanárai felfogásuk szerint különféle ál- 
láspontot képviselnek. Ezen a fakultáson tanultak egy-egy félévig 
Lőrinczy Dénes és Ferencz József lelkészek is. — A párizsi LOra- 
toire de Louvre templomában, mely a szabadelvü francia protes- 

tántizmusnak legnagyobb székesegyháza, minden felekezet és min- 
den nép azon résztvenni szándékozó tagjai számára közös Isten- 
tiszteletet tartottak. A keresztény egységtörekvések ma Franciaor- 
szágban a legerősebbek, melyet egy uj emelkedettebb szellemü na- 
cionálizmus lapja is táplál. — A Christianisme au XX. siecle je- 
lentése szerint Franciaország L. Purin által tervezett állami érmet 
veret, melynek homlokoldalán Kálvin profilja, a másik oldalon a 
Noyon temploma MDIX. és a genfi St. Pierre , Genéve MDLXIV" 
és felette , Soli Deo Gloria" szavak olvashatók. A francia folyóirat 
megjegyzése: , Boldogan közölhetjük a pártfölöttiség, a protestán- 
tizmus és igazság megbecsülésének aktusát". Ime a hitetlennek 
mondott Franciaország megbecsüli az igaz hit hőseit, szimbolumait. A 
mi, kereszténynek hirdetettországunkban vajjon mikor jő el ennek ideje ?! 

Németország : Németország eseményeiről külön egy általános 
képet rajzolunk egyik következő számunkban. Az elmult év nagy 
eseménye a Luther-emlékünnepélyek sorozata, mely hatalmas tö- 
megeket mozgatva meg, általános nagy eredményeket ért el. A leg- 
jelentősebb emlékbeszédnek, Erich Seeberg, berlini teológiai tanár- 
nak néhány sorát idézzük az alábbiakban: , Luther korát annyira 
uralta, mint előtte és utána soha senki: életében nincs mozgalom, 
mely tőle függetlenithette volna magát. Szakadást hoz Németor- 
szágban és a világban, de a szakadásnál hatalmasabb az igazsága". 

Angliában érdekes hullámokat vető u. n. Oxford mozgalom- 
ról, az Amerikai Egyesült-Államokban minket élénken érdeklő ese- 
ményről, az amerikai unitárius, kongregácionálista és részben uni- 
verzálista gyülekezetek Amerikai Szabad Egyház elnevezés alatt 
történt egyesüléséről, a Genfben székelő Nemzetközi Protestáns 
Világszövetségek munkásságának uj eredményeiről, valamint a 


magyarországi protestántizmus életéről más alkalommal fogunk be- 


számolni... Összegyüjtötte: Ferencz József. 
,Jehova isten tanui" nevü szektának — ugy látszk — To- 
rockón, ebben az ősi unitárius fészekben is akadtak hivei. Közülük 
nehányat vád alá is helyeztek vallásellenes propaganda folytatása 
miatt. A törvényszék a vádlottakat 15—15 napi elzárásra itélte azon 
az alapon, hogy amerikai nyomtatványokat terjesztettek s olyan 
utasitásokat adtak a prédikátoroknak, hogy beszédeikben a mun- 


1. Várjuk a beszámolókat. Szerk. 

kanélküliséggel, a magas adókkal, a nagy . tőke igazságtalansága. 


elleni beszédekkel foglalkozzanak, abból a célból, hogy osztály- 
harcra izgassák az embereket. Igy hát nem is vallási, hanem szo- 
ciálista és politikai társaság. Az ügy felebbezés folytán a táblához 


került, amely a vádlottakat felmentette és elvi jelentőségü határo- 


zatot hozott, amikor kimondotta, hogy az alkotmánytörvény 22. §. 
szerint, minden állampolgárnak joga van szabadon választani a 
vallások vagy szekták között. Az uj szektáskodás csak akkor büntethető, 
ha a bevett vallások vagy az államforma ellen folytat propagandát. 

Gyászhirek. Szathmáry Annuska életének 23-ik évében hosz- 

szas szenvedés után Kolozsvárt március 7-én megszünt élni. Élete áj 
tavaszkorában támadta meg a gyilkos kór, mely idő előtt sirba dön- 


tötte a viruló menyasszonyt. — /lenczfalvi dr. Sárkány Miklósné 
sz. Hosszufalvi Horváth IHona, a Marosköri D. F. Unitárius Nő- 
szövetség elnöke, boldog házasságának 35-ik évében Marosvásár- 
helyen március 24-én jobblétre szenderült. A jóság, szeretet és val- 
lásos buzgóság megtestesülése volt, aki mint a lobogó tüz fényt, 

derüt és melegséget árasztott maga körül. Fekete Gábor volt fő- 
gondnoknak családjához közeli rokoni kötelék füzte. Férje és egyet- 
len fia mellett az unitárius női mozgalmat érte szinte pótolhatatlan vesz- 


teség. — Gróf Bethlen Zsófia élete 66-ik évében március 9-én 


Kolozsvárt elhunyt. Kaáli Nagy Elek, egykori derék főgondnokunk 
unokája, aki szerénységével és nemes szivjóságával a női nem pél- 


dányképe volt. Hitéhez hüséggel ragaszkodott. Vele a gróf Bethlen 
család utolsó unitárius sarjadéka szállt sirba, — Kövendi Gál Jenő jog- 
hallgató ifju életének 20-ik évében rövid szenvedés után március 25-én 
Tordán lelkét visszaadta teremtőjének. Nemcsak a család, hanem 


Ltaáb e LA ÚT nnénú 


az unitárius egyház és az erdélyi magyarság a legszebb reménye- 
ket füzte a kövendi Gál család ezen viruló sarjadékához, akitől a 
nemes családi tradiciók továbbfolytatását vártuk. Dr. Gál Miklós 


magyarpárti képviselőnek a fia és Ferencz József néhai, nagynevü 
püspökünk dédunokája volt, aki gazdag anyagi és lelki örökséggel 
járhatott volna az élet utjain. De már az indulásnál megállott sok köny- 

nyet és bánatot hagyva maga után. — Özv. Mátyás Jánosné sz. 
Zoltán Vilma életének 68-ik, özvegységének 20-ik évében április 


2-án Székelyudvarhelyen hirtelen elhunyt. Önfeláldozó édes anya, gon- 
dos nagyanya, szerető jó testvér volt. Mint papné a lelki buzgóságnak, 
a takarékosságnak és lekötelező szivességnek volt mintaképe. Sig- 


mond József székelyudvarhelyi lelkészünk neje édesanyját gyászolja 


az elhunytban. A holtaknak csendes nyugodalmat, s a szomorodot- 
taknak Istentől vigasztalást kivánunk. 


Szerkesztésért felel: VÁRI ALBERT. 

